
* ( AKTUELT ) ★ 

★ 

Ought to be translated. 

1. Efter en grundig analyse af det amerikanske bal¬ 
lon-teleskop, STRATOSCOPE Ils resultater angående 
Mars viste sig følgende: 

a. Det var ikke muligt at finde vanddamp i Mars- 
atmosfæren. Grundet polkalotterne ved man dog, 
at der er vand på Mars. 

b. Der er ca. 3 pct. CO 2 i Marsatmosfæren (i Jor¬ 
dens 0,3 pct.) 

2. Grundet successen med den 500 tons tunge SA- 

TURN-raket har NASA ændret planer. Allerede i 
august vil man opsende en 15 tons tung drabant. 
Drabantens vægt fordeler sig således: 

sidste trin: 5 tons 

instrumenter: 2 tons 

ballast (vand): 8 ions 

den tungeste russiske er på 6483 kg. 

3. Efter vestlige eksperters mening mislykkedes det 
seneste russiske måneforsøg (LUNIK 4). Den pas¬ 
serede bl. a. i en meget stor afstand fra Månen, 
8500 km. Hvis dette er tilfældet, er det den tredie 
russiske fiasko i år. De andre var: 

LUNIK 4 A: Jan. 63. Raketten blev i „parkeringsba- 
nen“ om Jorden. 

LUNIK 4 B: Marts 63. Raketten faldt i Stillehavet. 

4. Planet opdaget ved BANARDs stjerne (6 lysår 
borte). 1,5 gange Jupiters masse og cirkler i en af¬ 
stand fra stjernen på 800 mili. km. Banards stjerne 
er en „rød dværg“ med en lysstyrke på 0,0004 gange 
Solens. 

(F.P.) H. S. 

Vore to udmærkede biblioteker venter med længsel 
på, at endnu flere vil benytte sig af muligheden for at 
låne materialer. 

Skriv til: 

Peder Andersen, Violvej 5, Randers 
eller til: 

Flemming Jensen, Kastruplundgade 70, Kastrup. 


Interview med Basil van den Berg 

Ved Philip J. Human 

Den 29. april 1962 fandtes endnu en gang i den 
førende afrikanske søndagsavis „Stem“ store over¬ 
skrifter, der omhandlede en angivelig kontakt mellem 
et menneske fra Jorden og et væsen fra en anden pla¬ 
net. Denne gang var kontakteren en mr. Basil van 
den Berg fra Johannesburg. Jeg har altid været til¬ 
bøjelig til at tro på Adamskis beretninger, og da mr. 
van den Bergs kontakt hovedsagelig drejede sig om 
Adamskis symboler, var jeg højst interesseret i at 
lære mr. van den Berg personlig at kende. Vi be¬ 
gyndte at korrespondere sammen. Jeg var meget im¬ 
poneret af hans beskedenhed, oprigtighed og lige¬ 
fremhed. Sluttelig aftalte vi at mødes. 

Det er svært at beskrive mine følelser og tanker, 
da jeg om morgenen den 2. august gik ned ad Eloot 
Street i Johannesburg. Da jeg jeg kom til et bestemt 
hjørne bemærkede jeg en høj, slank mand med ven¬ 
lige øjne, som stod og betragtede de forbipasserende 
mennesker. Det var Basil van den Berg. Jeg vekslede 
håndtryk med den mand, hvis kontaktberetning var en 
sensation i Sydafrika, og som hævdede at være i besid¬ 
delse af de formler, som kunne åbne os vejen til stjer¬ 
nerne. Vi fandt en tesalon med et roligt hjørne. I min 
mappe havde jeg et nummer af „FlyingSaucer Review“ 
for jan./feb. med professor Hornets forbavsende op¬ 
dagelser af omtrent de samme symboler fundet i det 
nordlige Brasilien som Adamskis symboler. Jeg be¬ 
mærkede, at min ven havde medbragt en tyk doku¬ 
mentmappe og et mærkeligt apparat, som han over¬ 
lod mig til nærmere eftersyn. Det var en del af en 
motor, som han havde konstrueret efter angivelse af 
de tydede Adamskisymboler og af hvilke et fotografi 
allerede er offentliggjort. Motoren syntes at være af 
stål. Jeg gjorde en bemærkning om dens vægt og om 
følelsen af, at den syntes „levende.“ Han smilte og 
sagde: „Det glæder mig, at De føler, at den er „le¬ 
vende". Se her, her er magneterne.“ 

Derefter beskrev han i alle detailler betydningen af 
motorens dele og viste mig sine papirer, som beviser, 
hvilket gevaldigt arbejde konstruktionen havde været. 
Der fandtes bogstavelig talt hundreder af trekantlig¬ 
nende tegninger, som syntes at passe ind i en hoved¬ 
tegning. Jeg nikkede samstemmende, som om jeg 
havde begrebet det hele, men samtidig gjorde det 

mig ondt, at hans videnskabelige oplysninger netop 
skulle træffe på en teknisk uvidende. „Basil“, tænkte 
jeg, „De har aldrig været mere sikker på, at intet 
kunne forrådes end netop nu. Jeg forstår intet af 
dette.“ 

Han må have opsnappet disse tanker, for pludseligt 
sagde han: „Nå, hvad har De så i det tidsskrift, som 
De sagde, De ubetinget måtte vise mig?“ 

Jeg overvejede, hvorledes han mon ville reagere, 
når jeg viste ham professor Hornets brasilianske hie¬ 
roglyffer. Et øjeblik var han målløs. Så sagde han: 
„Det er forbavsende, ja fantastisk. Tegningen står på 
hovedet, men se en gang disse symboler. „Derpå 
viste han mig to aftryk af Adamskis symboler, og jeg 
bemærkede, at disse aftryk var langt bedre end re¬ 
produktionerne i Adamskis bog „Flyvende tallerkener 
er landet“. Han sammenlignede så Adamskisymboler- 
ne med professor Hornets symboler og henledte 
stærkt bevæget min opmærksomhed på talrige tilsyne¬ 
ladende overensstemmende punkter mellem disse to 
sæt symboler. 

Vor te var i mellemtiden blevet kold, men det var 
uden betydning. „Må jeg låne tidsskriftet til nærmere 
studium,“ spurgte han. „Med fornøjelse,“ svarede 
jeg. „Nu er klokken blevet mange, og folkene fra 
„Stem“ bør vi ikke lade vente længere.“ De vidste 
besked med mit besøg i Johannesburg og ville gerne 
interviewe os sammen. 

Da vi var på vej mod „Stem“s redaktion, forkla¬ 
rede mr. van den Berg mig tredimensionale aspekt i 
Adamskifotografierne, og hvorledes han stadigt op¬ 
dagede nye symboler, når han påny undersøgte dem 
under forstørrelsesglas. „Det er, som om der overho¬ 
vedet ingen ende findes på alle disse detailler. Hvilke 
strålende videnskabsmænd må disse venusianere ik¬ 
ke være, når de kan omsætte deres symboler til dette 
Adamskifotografi. Ved De,“ fortsatte han, „at jeg ar¬ 
bejdede dag og nat for at finde koden. Ofte var jeg 
på nippet til at opgive det hele, men så begyndte jeg 
igen, indtil mit arbejde kronedes med et resultat. 
Så konstruerede jeg motoren. Alle enkeltheder var 
angivet. Jeg vil aldrig glemme den dag, da min før¬ 
ste motor var færdig. Den fungerede upåklageligt. 
Det var på min fødselsdag . . . Og så traf jeg „me- 
steren“.“ 

Jeg spurgte ikke om enkeltheder. Vi havde nu 
nået „Stem“s bygning. Trykmaskinernes drønen lød 


op til os fra kælderen, og jeg erindrede mig tiden 
for ca. 30 år siden, da jeg selv havde arbejdet i et 
trykkeri. Dengang vidste endnu ingen noget om fly¬ 
vende tallerkener. 

Vi trådte ind i et rummeligt kontor. Selv om jeg 
var forberedt på at forsvare flyvende tallerkener og 
deres piloter, viste dette sig unødvendigt. Vi var i 
selskab med oprigtige venner. Også de „troede“. 

Det var en interessant oplevelse og interviewet va¬ 
rede næsten tre timer. Atter blev professor Hornets 
symboler diskuteret. De blev den følgende søndag of¬ 
fentliggjort som illustration i en artikel herom, og 
jeg var imponeret af redaktørens oprigtighed. 

Senere fulgte jeg mr. van den Berg til hans bus, 
efter at han havde fortalt mig mere om sine kon¬ 
takter. Jeg kan ikke bedre beskrive dette, end ved at 
citere uddrag af et af hans breve: 

„Jeg må straks korrigere en forkert fremstilling i 
„Stem“ af min kontakt med en broder fra en anden 
verden. Den første gang bragte han mig tilbage til 
den rigtige vej under mit arbejde med tydningen af 
symbolerne, da jeg efter fem års arbejde var kommet 
i tvivl om den rigtige vej — på en tid, da motoren 
skulle have været færdig. Den anden kontakt var 
kort og bekræftede kun den første. Han medbragte 
ikke selv tegninger, således som berettet, og han 
hjalp mig på ingen måde med tydningen. Jeg genta¬ 
ger: han viste mig kun den vej, som jeg skulle føl¬ 
ge, fordi jeg var kommet bort fra den rigtige og også 
havde mistet den telepatiske forbindelse med „meste- 
ren“ gennem min egen sindsbevægelse (emotion). — 
Dette var den eneste grund til dette besøg. Siden da 
har jeg fundet ud af meget mere og afsløret en kæm¬ 
pemæssig ny viden. Broderen klargjorde overfor mig 
dårskaben af mine følelsesudbrud, og siden da har 
jeg passet på, således at den telepatiske forbindelse 
stedse har været klar og intakt. 

Det er mit mål at bevise Adamskis ægthed overfor 
såvel venner som fjender, og at disse symboler ikke 
stammer fra denne verden. Jeg kunne meget let ud¬ 
give denne opfindelse for min egen uden overhovedet 
at omtale symbolerne, og intet menneske på denne 
planet ville ane noget herom. Ikke engang Adamski.“ 

Jeg tror på Basil van den Berg på samme måde, 
som jeg stedse har troet på George Adamski. 

Siej „Flying Saucer Review“ novbr.l decbr. 1962. 

Nicap får to nye medarbejdere 

Dr. Charles Olivier, præsident for „Den ameri¬ 
kanske meteor Organisation 44 , er trådt ind i NICAP 
som medarbejder. Han har udtrykt håbet om, at 
„hans tilstedeværelse vil opmuntre flere UFOiagt- 
tagere til at meddele deres observationer for derigen¬ 
nem at sprænge den officielle hemmeligholdelse. 44 

Dr. Oliver, som har frekventeret universitet i Vir¬ 
ginia, blev senere leder af det astronomiske fakultet 
i Pensylvanien og samtidig direktør for observatoriet, 
der var tilsluttet universitetet. Dr. Olivier er forfatter 
til bidraget om meteorer i ,Encyclopedia Britannica 44 . 
Han er ligeledes forfatter til et standardværk om 
meteorer. 

„UFOtemaet 44 , siger dr. Olivier, „skulle undersø¬ 
ges videnskabeligt, hvad der i øjeblikket er umuligt 
på grund af undertrykkelse af talrige kendsgerninger, 
tilmed da man latterliggør iagttagelser af skolede fag¬ 
folk. 44 

Oberst J. Bryan, der for nylig er blevet pensione¬ 
ret, er ligeledes blevet medlem af NICAP. Sidst har 
han forrettet tjeneste under general Nordstad. In¬ 
den han kom til luftvåbnet, var han kaptajn af re¬ 
serven ved marinen. Han er tildelt flere krigsme¬ 
daljer. 

Oberst Bryans mening om UFOs lyder således: 

„Objekterne er virkelige og styres intelligent, og of¬ 
fentligheden skal vide dette. 44 

Ved siden af sit arbejde er han forfatter til bl. a. 
bøgerne „The Admiral Story 44 og „Aircraft Carrier 44 
og flere andre bøger. 

Kort efter sin afgang fra universitetet i Princetown 
var han beskæftiget som journalist ved flere aviser. 

NICAP kan prise sig lykkelig over at have vundet 
disse to mænd som medarbejdere. 

UFO-investigator, julil august 1962. 

Oversætter: Siej. 


OBS — OBS — OBS! 

Vi efterlyser fotografier fra kongressen — alle gode 
eksemplarer købes til SUFOI’s arkiv. 

Skriv venligst til SUFOI, Sunds og opgiv pris, ger¬ 
ne allersnarest. 


UFO-observationer 

over Skandinavien 

Ought to be translated 

I tidsrummet 13* april til 11. maj 1963 er der til 
SUFOIs Rapportcentral indkommet i alt 9 rapporter, 
hvoraf de 7 er fra 1963. Der er i denne måned ikke 
indkommet nogen detektorvarslinger. 

Månedens første rapport er fra Harstad i Nord- 
Norge. Den 4. april kl. 08,15—08,30 ses fra kajen 
ved sildeoliefabrikken „Mercur 44 et rundt, skinnende 
objekt på den nordøstlige himmel. Vor observatør 
hedder G. Gundersen og er chauffør på fabrikken, 
men foruden Gundersen så ca. 20 andre fra fabrikken 
objektet. 

Objektet, der var blankskinnende, var forsynet med 
en lille, hvid hale, der syntes at forsvinde af og til. 
Objektets kurs var fast, men hastighedsændringer fo¬ 
rekom af og til. Objektet forsvandt i skyer. 

Hr. og fru Mortensen, Valby, havde den 8. april 
iagttaget satellitten Echo 1. Efter at den var forsvun¬ 
det, sås i samme retning pludselig et stærkt, rødt 
lys, som man i første omgang tog for et fly. I kik¬ 
kert kunne man imidlertid se, at objektets form var 
rund, og at det ikke var forsynet med vinger. Ob¬ 
jektet stod stille i nogle minutter, hvorefter det kom 
nærmere, samtidig med at lyset skiftede fra rødt til 
hvidt og nærmest grønt. Under objektet sås to lys¬ 
stråler. Uden at ændre hastigheden forsvandt objektet 
i horisonten. Observationstid 15 minutter. 

I lighed med sidste måned er der næsten kun rap¬ 
porter fra København og omegn. Her er endnu et par 
stykker: 

Hr. B. Nielsen så den 13. april kl. 22,40 4 matte, 
stjernelignende objekter med kurs SV-NØ. Deres lys 
var konstant, og de sås kun kort tid, da bygninger 
dækkede for udsigten. Kl. 22,45 sås to mage til og 
med samme kurs. I forhold til de fire første var de 
lidt uldne i kanten. Kl. 22,55 kom endnu ét og kl. 
23,10 to objekter, alle identiske i størrelse og udse¬ 
ende med de første. Objekterne havde en hastighed, 
der svarede til 30 buegrader/minut. 

Konditor W. P. fra Virum havde sat sit vækkeur 
til at ringe kl. 03,30 den 27. april. Kl. 03,35 hørte 
han en summen som fra en bikube og gik til vin¬ 
duet for at se, hvor lyden kom fra. Hr. W. P. så da 
et stort, rektangulært objekt, hvis længde var ca. 

5—6 gange dets højde. Objektet så ad som en halv 
snes oplyste vinduer adskilt på midten af et par mør¬ 
kelagte vinduer. Objektet bevægede sig temmelig 
langsomt over himlen med retning fra sydøst mod 
nordøst. To gange stod objektet stille i et minut. Lige 
inden det satte sig i gang igen, kom der hver gang 
et meget kraftigt nedadrettet lysglimt fra det mørk¬ 
lagte parti. Glimtet sammenlignes med en enorm kraf¬ 
tig blitzpære. — Efter andet ophold forsvandt objek¬ 
tet bag træer i horisonten, og lyden døde stille bort. 
Lyden beskrives som værende så svag, at den ikke ville 
være blevet hørt, såfremt der havde været bilstøj på 
vejen, eller hvis der bare havde været fuglefløjt. Ly¬ 
den hørtes også, da objektet var stillestående. 

Sidste observation er fra den 30. april, hvor frk. 
Hanne Rasmussen kl. 2030 ser et ti-ørestort, rosa-far- 
vet objekt mod den overskyede himmel. Objektet blev 
set ved Ørstedparken i København. Efter 4 sekunders 
forløb slukkedes objektet brat. Der havde ikke været 
nogen bevægelse at spore. 

Vi vil også gerne høre om Deres obser¬ 
vation. 


Scandinavian UFO-Sightings 

We have received information of 9 sightings since 
13th April, of which 7 were from 1963. 

April 4th 1963: Harstad, Norway. A circular bright 
shining object with a little white tail seen by many 
between 0815—0830. Direction: SW—NE. Object dis- 
appeared in clouds. 

April 8th: Copenhagen/Denmark. An elliptic with 
a pulsating light changing colour from red to whfte 
and greenish went over the sky in 15 minutes: It had 
change in speed and direction. Time: 2050—2105. 

April 13th: Copenhagen/Denmark. Time: 2240— 
2310. Four times during that period starlike objects 
travelling SW—NE were seen. In all 9 objects were 
seen. Duration of each observation: 4 seconds only as 
buildings were hiding the objects. 

April 27th: Copenhagen/Denmark. A rectangular 
object with lit Windows except in the middle of it 
was moving slowly across the sky in direction SE- 


Ne. Two times in stopped for at minute or so. Just 
before it started again a tremendous glompse of light 
was seen coming from the dark part of the object 
aimed towards earth. It looked lige a very big flash- 
bulb was fired. The object disoppeared beyond trees 
in the horizon. During the whole observation a faint 
humming sound was beard. Time: 0335. 

April 30th: Copenhagen/Denmark. A cirkular pink 
object was seen in the sky for 4 seconds. No move- 
ment. Weather: Overcast. Time: 2030. ej. 


Ungdomslejren 

Der er endnu pladser ledige i SUFOI’s ungdoms¬ 
lejr. Se omtalen i UFO-NYT, marts 1963. 

Send tilmeldingen til Sunds snarest, så er De med 
til at lette os planlægningen. Tak. 


Ny UFO-nål 

SUFOI har ladet fremstille en UFO-nål af helt ny 
udformning. Nålen, der er af massivt sølv, har en 
overflade, som giver motivet — en flyvende tallerken 
— en plastisk næsten tredimensionel virkning. 

Dette er arbejde af høj kvalitet. 

12 kroner pr. stk. ved forudbetaling, ellers 12 kro¬ 
ner + efterkrav. Ca. 3 ugers leveringstid — 8 dages 
returret! Anfør venligst, om De ønsker nålen leveret 
med plade til knaphul, med sikkerhedsnål eller med 
lodret nål til indstikning i revers. 

Bestilling sendes til Sunds. 


Solens sønner 

Den engelske udgave af professor Marchel Hornets 
bog kan nu bestilles gennem SUFOI. 

Bogen koster 35 kroner porto og opkrævning, 
i alt 38 kroner. 

Bindende bestilling skal være SUFOI i hænde se¬ 
nest 17. juni, hvorefter samlet bestilling afgives til 
professoren — leveringen finder sted ca. 2 måneder 
senere. HC. 

Basil van den Berg 

og 

George Adamski 

Jeg griber her lejligheden til at meddele så mange 
læsere som muligt om kendsgerningerne vedrørende 
mine opdagelser i de sidste ti år begyndende i 195 3, 
da en af de mest omstridte bøger om UFOtemaet ud¬ 
kom — nemlig Desmond Leslie og George Adamskis 
bog: „Flyvende tallerkener er landet“. 

Mange bøger er skrevet om UFOs og „flyvende 
tallerkener 4 ', men i kraft af mine egne opdagelser 
kan jeg med fuld oprigtighed sige, at den af George 
Adamski skrevne bog er den allervigtigste. Jeg siger 
dette, fordi han med megen mod indtrængende og 
oprigtigt har forsøgt at bringe verden den enkle, 
usminkede sandhed om fænomenerne på vor himmel. 

Jeg sagde indtrængende og oprigtigt, fordi jeg nu 
har uigendrivelige beviser til såvel videnskabsmænd 
som ikke-fagfolk for, at Adamskis påstand er hævet 
over alle angreb. 

Omhyggelige undersøgelse og bedømmelse. 

Jeg er ikke et menneske, som tager alt, hvad jeg 
læser, for gode varer uden først omhyggeligt at over¬ 
veje „pro et contra 44 , og selv da er jeg tilbagehol¬ 
dende med en dom. Derfor dømte jeg heller ikke 
Adamskis bog: „Flyvende tallerkener er landet 44 , da 
jeg første gang læste den, fordi jeg ikke havde 
bevis for, om den den var ægte eller fantasi. 

Indtil jeg læste bogen, var min interesse for fly¬ 
vende tallerkener lig NUL, da jeg ikke tidligere hav¬ 
de hørt eller læst om dem. Derfor kunne jeg heller 
ikke tage parti for eller imod. Hvad der derimod 
vakte min interesse, var den overraskende lighed, 
der var mellem Adamskis fotografier af et opkla¬ 
ringsrumskib og det mærkelige objekt, som under 
den 2. verdenskrig i tre timer havde ledsaget min 
bombemaskine. Dette intermezzo havde vi meldt til 
den hemmelige tjenesteafdeling på vor base, da vi 
kom tilbage og havde erfaret, at sådanne observa¬ 
tioned havde fundet sted, men at der ikke fandtes 
nogen forklaring herpå. 

Da jeg kom til den slutning, at der kunne være en 
forbindelse mellem Adamskis historie og min krigs¬ 
oplevelse, interesserede jeg mig særligt for det mær¬ 


kelige budskab, som venusmanden havde kastet ned 
til Adamski fra et sådant objekt. Hvis der fandtes 
en sådan forbindelse, og bogen beroede på sandhed, 
troede jeg, at budskabets symboler ville give svar 
herpå — på den ene eller den anden måde. 

Fra da af arbejdede jeg mange måneder med disse 
symboler og forsøgte på alle mulige måder at kom¬ 
me til en brugbar løsning. Til slut lykkedes det mig 
at finde den rigtige vej. Herved fik jeg mulighed 
for at kunne tyde symbolerne. Herved passede jeg 
naturligvis på, om denne mr. Adamski skulle have 
tilladt sig en spøg, eller det virkelig var tilfældet, 
at et væsen fra en anden planet virkelig havde sendt 
ham symbolerne. 

Det sidste gav stødet til, at jeg ville forsøge at 
afsløre sandheden, da det stod mig klart, at disse 
symboler kunne danne grundlag for nogle af de 
største fremskridt vor jordiske videnskab kunne frem¬ 
vise, men at det også udelukkende kunne komme til 
at betyde tidsspilde. Jeg skrev derfor til Adamski 
og bad om tydelige aftryk af symbolerne, fordi bil¬ 
lederne i bogen gennem trykningen havde tabt en 
del i klarhed og skarphed. Efter modtagelsen af dis¬ 
se aftryk, gjorde jeg mig klar til efter bedste evne 
gennem et møjsommeligt arbejde at tyde tegnene 
uden dengang at kende det fulde omfang af den ge¬ 
valdige opgave, der endnu lå foran mig. I løbet af 
årene der gik, lykkedes det mig at tyde mere og me¬ 
re. Jeg fik informationer, som intet menneske havde 
drømt om, thi de afslørede i enkeltheder den fan¬ 
tastiske sandhed om disse flyvende objekter. De op¬ 
lyser om drivkraften, om to store magnetiske motorer 
og giver detaillerede planer af det indre og det ydre 
af disse objekter, så vel for de store moderskibe som 
for de små opklaringsfartøjer. 

Da disse motorer indtil nu ikke er opfundet på 
denne jord, men beskrivelsen fundet i det symbolske 
budskab så rejste sig det store spørgsmål: hvorfra 
kom dette budskab? Åbenbart ikke fra nogen på 
denne Jord, det står klart for ethvert barn, og der¬ 
for kan videnskabsmændene heller ikke benægte den¬ 
ne kendsgerning, selv om de på alle mulige måder 
ville forsøge dette og vildlede offentligheden. 

Da min opdagelse beviser ægtheden af George 
Adamskis beretning og ligeledes beviser eksistensen 
af rumskibe udenfor vor Jord, vil jeg sammen med 
mr. Adamski overgive min opdagelse til Jordens men¬ 
neskehed, til hvem den er bestemt. 

Det er allerede for sent til enhver indblanding fra 
nogen side — det være sig fra regering eller enhver 
anden. Denne indblanding var for år tilbage forudset. 
Derfor blev alt, hvad der havde med denne sag at 
gøre, yderst hemmeligt gennemført for derigennem 
at forhindre ethvert forsøg på at forholde menneske¬ 
heden dette værk. 

Når verden får dette bevis, som er nært foreståen¬ 
de, er George Adamski én gang for alle retfærdig- 
gjort. 

„Flying Saucer Review“, decbr. 1962. 

Oversætter: Siej. 

Filosofi 

Koskmislc bevidsthed 

Hvad betyder „Kosmisk bevidsthed ?“ Det er ikke 
nemt at forklare med de få ord, der kan trykkes i 
dette newsletter, men jeg kan prøve at antyde det. 

Mennesket er det eneste væsen, der af Skaberen 
er betænkt med tre udtryksformer. Vi vil nævne den 
mentale fase først. Sindet er begavet med en fri vilje 
til at vælge og skelne, mest med hensyn til det, man 
forstår ved den materielle eller virkelige side af livet. 
Det bedømmer ved hjælp af sanserne, som påvirker 
sindet, og således opstår personligheden eller ego’et. 
Det, der er skabt på denne måde, har en afslutning 
og kaldes kødeligt. 

Jesus og andre store messias’er har udtalt, at alt, 
hvad der er kødeligt, skal dø. Dog, det kødelige sind 
er udstyret med bevidsthed, der udgør den tredie 
del af mennesket. Sindets sanser er følelsemæssigt 
forbundet med denne bevidsthed og kan ikke fungere 
uden den. Imidlertid kan denne bevidsthed fungere 
uden sanserne eller sindet. Dette betyder, at den be¬ 
vidsthed, der indgiver sindets følelser, i virkelig¬ 
heden er kosmisk bevidsthed. 

Hovedformålet for det kødelige sanse-sind er at 
gøre sig dette klart og virkelig selv ville denne alt¬ 
omfattende bevidsthed. Her eksisterer ikke længere 
sympati eller antipati, ejheller diskriminationens lov, 
og det kødelige sind bliver et med den kosmiske 
bevidsthed, da det hedder: „Ske ikke min, men din 
vilje“. Det er på dette tidspunkt, at den sande krist¬ 
ne ånd bliver født inde i os. Ordet Kristus kom fra 
den kosmiske bevidsthed som et lille afsnit af hel¬ 
heden, udtrykt gennem en enkelt form. Dette er 


grunden til, at Jesus sagde: „Jeg giver eder mælk 
og ikke kød, for I er børn i Kristus“. 

Den virkelige Guds søn eller datter er denne 
kosmiske bevidsthed, som er livet og kraften bag 
alt i universet. Det er det udødelige. Når vi først 
er klar over dette og lever efter det, kan vi sige: 
„Jeg og Faderen er ét“. Dette er livets mål, hvor 
enheden føles og kommer til udtryk, og hvor adskil¬ 
lelsen ikke længere føles, således som tilfældet er i 
dag. 

Det var gennem Kristus, at Jesus som menneske 
blev forenet med Faderen. Det er denne bevidsthed, 
der — som Kristus — fører os tilbage til det hjem, 
hvorfra vi er kommet bort og faret vild i virkninger¬ 
nes verden. Vi er forfaldet til at tilbede disse virk¬ 
ninger i stedet for ophavet til dem alle. Sagt på en 
anden måde: Vi er blevet en isoleret manifestation 
af verdensaltet, hvor personligheden er fremhersken¬ 
de i stedet for at det burde have været det univer¬ 
selle, således som det er bevidsthedens natur. På 
grund af dette må vi som personer betragtet påvirke 
hverandre — behage eller mishage —, så at vi aldrig 
kender til varig fred. Fred vil først forekomme, når 
den enkeltes bevidsthed er kosmisk. 

1 denne kosmiske bevidsthed er der ikke sådanne 
begreber som sympatier, antipatier eller forskelsbe¬ 
handlinger, for alle manifestationer er en del af hel¬ 
heden uden begyndelse og uden ende. Den kosmiske 
bevidsthed er ophav til dem alle. Lad mig for at 
gøre det mere forståeligt komme med et eksempel: 
Kan tanken skabe et menneske, således som vi ken¬ 
der det? Nej! Hvad er det da, der skaber et menne¬ 
ske inden i et menneske — og som gør det per¬ 
fekt, uden at det menneskelige sind griber ind? 

En moder er sig bevidst, at der sker en skabelse 
inden i hende, men hun kan ikke forestille sig, hvor¬ 
dan det fuldbyrdes — kun at det sker. Skaberen, 
der er bevidstheden, gør moderen opmærksom på, 
at skabelsen finder sted i hende. Hendes forstand 
kan muligvis ikke sige hende, hvad der sker, men 
bevidstheden i hende kan, fordi den er et med den, 
der ved alt. 

Den menneskelige tanke kan end ikke skabe et 
græsstrå. Alt, hvad menneskets intellekt kan gøre, er 
at øge ophobningen af menneskelige fejltagelser i et 
forsøg på at tilfredsstille sig selv såvel som det sam¬ 
fund, det er en del af. Således vil det fortsætte, ind- 

til denne „min-vilje" bliver til en „din-vilje" eller 
til den „kosmiske vilje“. 

Den kosmiske eller bevidste vilje betyder inter¬ 
esse for den kosmiske livsførelse, hvor det personlige 
og egeninteressen træder i baggrunden. Ikke således 
at vi skal opgive vor personlighed, men vi skal stræbe 
efter at lade den smelte sammen med den kosmiske 
bevidsthed, der er det evige liv. Den som prøver 
at redde sit (personlige) liv, skal miste det, men 
den, der mister sit (personlige) liv, skal have evigt 
liv. Kosmisk bevidsthed er dette liv. I det eksisterer 
ingen frygt. Kosmisk bevidsthed er bevidst kend¬ 
skab til en vågen bevidsthed. 

Alfr. Hansen. G. Adamski. 


Notits fra Honey 

Mange nye ting ligger foran os i 1963. Dette bliver 
året, hvor nogle virkelig fængslende nyheder skulle 
nå ud til offentligheden fra verdens videnskabsmænd. 
Det forårsager også to vigtige forandringer her i 
Californien. 

Først og fremmest har jeg ændret navnet på denne 
publikation til S. P. Newsletter. Et nyt „hoved" vil 
genspejle denne publikations videnskabelige tendens, 
men indholdet vil i al væsentlighed følge de samme 
retningslinier, som er kommet til udtryk i de tidli¬ 
gere numre. Artiklerne i den nærmeste fremtid vil 
behandle emner som: „Er udforskning af rummet 
billiget af Gud?" Mere om psykisk bedrageri i Tal¬ 
lerken-sagen. En artikel om den nyeste satellit fra 
Hughes Aircraft Company, Syncom. Oplysning fra 
Dødehavsrullerne. Flere rapporter fra andre lande, 
incl. fra Desmond Leslie. Og meget andet. 

Adamski har ændret sine i dette newsletter tid¬ 
ligere offentliggjorte planer, og har bosat sig i et 
nyt hjem — 314 Lado de Loma Drive, Vista, Cali- 
fornia. Også han benytter et nyt navn. I stedet for 
navnet „Cosmic Science," vil han anvende navnet 
„Science of Life". Science of Life-forelæsninger vil 
blive afholdt hver søndag eftermiddag fra 1330 til 
1600 på hans ovenforanførte adresse. Adgang mod 
erlæggelse af en donation. 

Som omtalt i slutningen af „Flying Saucers Fare- 
well" vil i fremtiden to områder blive dækket — den 
filosofiske side og den videnskabelige eller tekniske 


side. Adamski vil undervise i den filosofi, han har 
lært, som omtalt ovenfor. Jeg vil her i dette news¬ 
letter koncentrere mig om den videnskabelige og tek- 
ske side og fremkomme med de seneste autoritative 
oplysninger, stammenre både fra rumfolkene og fra 
videnskaben. 

En ny bog, „The Secret Sayings Of Jesus" kan nu 
fås ved henvendelse til C. A. Honey. Den indeholder 
en oversættelse af Nay Hammadi-rullerne, der blev 
fundet i Ægypten, og som tåler sammenligning med 
Dødehavsrullerne. Den er indbundet i stift bind, 
koster 3,50 dollars og anbefales dem, der er interesse¬ 
ret i dokumenter, der har relation til Jesu første år. 

For dem, der ønsker en engelsk oversættelse af 
Dødehavsrullerne, har jeg et hæfte til 95 cent. Det 
er et omfattende værk med noter, kildeoplysning, 
analytisk indholdsfortegnelse og bibelske citater og 
sammenligninger. Mange andre hæfter om rullerne 
er opført på side 14 i det sidst udkomne katalog. 
Hvis De ikke allerede har et eksemplar af dette kata¬ 
log, så skriv efter det. Jeg vil gerne anbefale „There 
Is A River", historien om Edgar Cayce af Thomas 
Sugrue til 75 cent. Filosofien i det sidste kapitel er 
for 85 % vedkommende i overensstemmelse med 
rumfolkenes. Man kan lære meget af denne bog. 
Som jeg før har sagt: Brug mine optegnelser som 
en vejledning til god, belærende læsning. Køb dem 
lokalt, såfremt det kan lade sig gøre, eller bestil 
dem gennem mig. Jo flere synspunkter, De stifter 
bekendtskab med, blandt andet gennem læsning, jo 
bedre udrustet står De overfor den viden, der snart 
vil blive givet verden. 

C. A. Honey. Svend Larsen. 


Spørgsmål og svar 

Spørgsmål: Kan De sige mig, om Benders bog 
,,Flying Saucers and the three men u er sand, eller om 
den er baseret på sandhed? Jeg ønsker ikke at smide 
mine penge ud på bøger af den slags, uden De har 
sag! g,od for dem. (M. V., Californien) 

Svar: Jeg har læst den af Dem nævnte bog, og 
den omtaler i detailler hændelser, som mange men- 

nesker virkelig har været udsat for. Jeg har person¬ 
ligt været i kontakt med mennesker, som har været 
ude for nøjagtigt det samme, og som kom til mig 
om hjælp. Eftersom tiden nu er moden til at frigive 
kendsgerningerne bag disse hændelser, forbereder jeg 
for tiden en to-sidet artikel, der vil forklare, hvad 
der virkelig foregår, og grunden til, at disse hæn¬ 
delser finder sted. 

Begivenheder som dem, der er omtalt af Bender, 
bliver ikke forårsaget eller godkendt af rumfolkene. 
Mange af de ting, Bender blev fortalt, var løgne, der 
skulle tjene et ganske bestemt formål. Sådanne til¬ 
fælde er „arrangeret" af det, vi kalder „Tavsheds¬ 
gruppen" eller med andre ord af den organisation af 
enkeltindivider, som med vold øver modstand mod 
det udviklingsprogram, som „står" for. 

Sådanne foreteelser tjener et formål, nemlig at 
skabe forvirring samt skjule den virkelige sandhed 
bag mere og mere nonsens, i den hensigt fuldkom¬ 
ment at føre gennemsnitsmennesket bort fra den vej, 
der fører til forståelse. Eftersom så mange menne¬ 
sker oplever disse ting, tjener de som en tilsynela¬ 
dende bekræftelse, og mange begynder at tro på hæn¬ 
delserne og de med disse forbundne historier. Læg i 
denne forbindelse mærke til en artikel, der snart vil 
fremkomme i dette newsletter. 

Man kan finde noget godt i en hvilken som helst 
bog, om et hvilkens som helst emne, og jeg synes 
ikke, jeg kan opstille mig selv som dommer over, 
hvad man bør læse, og hvad man ikke bør læse. Selv 
Benders bog vil tjene et godt formål, hvis de i bo¬ 
gen omtalte kendsgerninger bliver kendt i en større 
kreds, idet den så vil tjene til at advare andre om, 
hvad man skal undgå. (De i bogen omtalte tilfælde 
havde sin årsag i psykiske og astrale tilhængere). 
Derfor, enhver må selv undersøge alle erklæringer 
og historier og dømme om deres rigtighed. 

Spørgsmål: Er rumfolkenes fysiske legemer af sam¬ 
me form og struktur, når de befinder sig her på 
Jorden, som det er, når de befinder sig på deres egne 
planeter? Eller forandrer de form, når de besøger os. 

(Colette Frishkey, Texas). 

Svar: For det meste som resultat af forkerte op¬ 
lysninger, der stammer fra „psykiske eller mentale" 
kontakter, er der mange mennesker, der stadig tror, at 


folk på andre planeter ikke er i besiddelse af et fysisk 
legeme, således som tilfældet er med os. De tror, at 
når disse mennesker ønsker at aflægge os et besøg, må 
de omskabe sig, så de får en menneskelig skikkelse. 
Dette er ikke sandt. 

Når folk fra de meget højere udviklede planeter i 
vort solsystem ønsker at besøge Jorden, gør de det i 
nøjagtig den samme skikkelse, de har på deres hjem¬ 
lige planet. En persons „oprykning" angår kun „sjæ¬ 
lesindet" eller „det virkelige selv" og har intet at 
gøre med det fysiske legeme. 

Enhver af os kan stige op i en flyvemaskine og 
rejse til et hvilket som helst land i verden. Vi gør 
det i vore egne legemer. Nøjagtigt det samme er til¬ 
fældet med mennesker fra vore naboplaneter, der af¬ 
lægger besøg på Jorden. 

Spørgsmål: Kan De sige m/g, om Adamski har 
skrevet noget, siden hans sidste bog udkom? 

(B. R., Montreal, Canada). 

Svar: Adamski arbejder i øjeblikket på en ny bog. 
Når den er færdig, vil meddelelse derom blive givet 
i dette newsletter. 

Spørgsmål: På side 173 i ITSS, sagde Eirkon idet 
han talte om observationerne i Brush Creek, Califor¬ 
nien i 1933: „Disse observationer var virkelige, skønt 
maskiner og mennesker ikke tilhører vor gruppe“. 
Il vor mange forskellige grupper findes der, og ken¬ 
der alle grupper eksistensen af formålet med samtlige 
øvrige grupper? 

(L. F. Arkansas.) 

Svar: Jeg har kun modtaget oplysning om 6 grup¬ 
per, der arbejder her, skønt der sikkert er flere. Hver 
af grupperne ved, der er andre foruden dem, men 
de behøver ikke nødvendigvis at vide, med hvilket 
formål, de andre er her, eller hvem de er. Dette 
tjener som en sikkerhedsforanstaltning for det altom¬ 
fattende program. 

C. A. Honey I Svend Larsen. 

Spørgsmål: 

Det ville glæde mig, om De ville besvare føl¬ 
gende spørgsmål, da jeg er overbevist om, det har 
almen interesse. Hvorfor sagde Jesus (i Lukas 14,26), 
at uden en mand hadede sin fader og moder, kunne 
han ikke blive discipel? Hvorfor skulle Jesus tale 

om had? Jeg talte med en præst om det, og han fandt 
skriftstedet meget forvirrende. Faktisk blev han vred 
på mig for overhovedet at have bragt spørgsmålet 
på bane. 

I Adamskis bog ITSS fik vi at vide, at Jesus op¬ 
rindelig kom fra Venus. Kom Djævelen eller Satan 
også fra Venus? Et andet navn for Satan er Lucifer, 
og de gamle kendte Venus under navnet Lucifer. 

Vi har fået at vide, at Jesus fødselsdag var i de¬ 
cember, og vi fejrer den i den måned som julen, men 
kendsgerninger er fremkommet, der viser, at Jesus 
umuligt kunne være født i december. Hvordan blev 
fødselsdagen flyttet til december? 

Richard Ogden, P. O. Box 9005, Seattle, Washington. 

Svar: 

Læg først og fremmest mærke til én ting. Det er 
næsten umuligt at oversætte en tanke, udtrykt på ét 
sprog, således at oversættelsen fuldstændig dækker 
den samme tanke på et andet. På den tid, Bibelen 
blev oversat, vidste oversætterne praktisk talt intet 
som helst om de forhold, der herskede på Jesu tid. 
Hertil kommer, at det eneste, de kendte til Bibelen 
var de dogmer, datidens kirker fandt for godt at 
udstede. Alle måtte anerkende disse dogmer, og ingen 
fik lov til at studere Bibelen selvstændigt og derved 
danne sig sine egne meninger. 

Korrekt oversat viser det sig, at Jesus sagde, at 
ingen sand discipel kunne følge Hans lære, med¬ 
mindre han satte den over alt andet, incl. sin egen 
familie. Det svarer til, at man siger til en tyv, at 
den eneste måde, han kan undgå at komme i fæng¬ 
sel på, er ved at holde op med at stjæle. Ærlighed 
må sættes over alt andet. 

Hvis vi antager, at ordet „had“ er den rigtige 
oversættelse, da betød det ord for to eller tre tusinde 
år siden noget ganske andet, end det gør i dag. 

Efter min opfattelse eksisterer en person ved navn 
Satan eller Djævelen ikke i kød og blod, således 
som Jesus gjorde det. 

Der eksisterer en kraft i verden, der kunne blive 
fremstillet som Satan, men jeg foretrækker at an¬ 
vende en helt anden idenfikation for at formindske 
forvirring, der ellers let vil kunne opstå. Navnet 
Lucifer eller Satan er af Adamski anvendt symbolsk 
til at beskrive dødelige „sansesind“. Den uønskede 
kraft, der findes i verden i dag er den samlede 


masse af alle de uønskede dele, der findes i sanse- 
sindet i alle mennesker. 

Ligesom „krage søger mage“, forener de uønskede 
tanker sig og danner en umådelig beholdning, hvor¬ 
fra den person, som ikke har udviklet sig til et 
højere niveau af lærdom og forståelse, forsyner sig. 
Dette er kilden til megen menneskelig elendighed i 
dag og kilden til meget af det nonsens, der kommer 
ud af de fleste seancer og psykiske kontakter. George 
Adamskis kursus i telepati forklarer alt dette mere 
detailleret. 

Med hensyn til spørgsmålet om december og Jesu 
fødselsdag, vil dette senere blive besvaret i serien 
om oprindelsen til de religiøse ritualer. De vil se, 
at højtideligholdelsen af d. 25. decb. stammer fra en 
hedensk fest, hvor man fejrede solgudens (Nimrod- 
Bål’s) fødselsdag; den er omtalt i det gamle testa¬ 
mente som en vederstyggelighed overfor Gud. Jere¬ 
mias 10: 1—6 beskriver oven i købet juletræet som 
anvendt på den tid. 

Datoen for Jesu fødsel er fuldstændig ukendt, men 
sandsynligheden taler for, at han er født i slutnin¬ 
gen af august eller i begyndelsen af september, for¬ 
mentlig 6 måneder efter den jødiske påske. I alle 
tilfælde var det tidligt på efteråret og ikke om vin¬ 
teren. 

C. A. Honey Svend Larsen. 

i 

Astralt og psykisk bedrageri 
indenfor UFO-forskningen 
afsløret 

Tiden er nu inde til at afsløre nogle af de oplys¬ 
ninger, der er blevet holdt tilbage for offentlighe¬ 
den af Adamski og mig selv. Jeg har indtil nu følt, 
det var for tidligt at komme frem med disse oplys¬ 
ninger. Adskillige ting er imidlertid hændt, der har 
fået mig til at skifte mening. Benders bog „Telling 
all“ var en af grundene. En anden var, at folk, der 
var indblandet i noget lignende som det, Bender for¬ 
tæller om i sin bog, kom til mig for at få hjælp. 

En del af de mennesker, der kom til mig om hjælp, 
oplevede mareridt af psykisk og astral karakter som, 
såfremt det ikke blev bragt til ophør, ville have med¬ 
ført deres totale psykiske sammenbrud. Folk overalt 

i verden gennemgår nøjagtigt det samme, og det er 
nu tiden til én gang for alle at gøre klart, hvorfor 
sådanne ting forekommer, og af hvilken grund til- 
fældene efter al sandsynlighed i løbet af de kom¬ 
mende måneder vil tage til i hyppighed. 

Adamski har gjort det klart, både i sine bøger og 
i sine foredrag, at de rumfolk, han har haft kontakt 
med, ikke har beskæftiget sig med astrale eller 
psykiske kontakter. I psykiske publikationer læser vi, 
at lederne af psykiske kulter fortæller, at Adamski 
i virkeligheden fortog sine rejser på et astralt plan, 
men ikke selv var klar over det og derfor troede, 
han foretog dem fysisk. Dette er det rene vrøvl. 

Hvorfor vil rumfolkene ikke have noget at gøre 
med psykiske eller mentale kontakter? (Indtryk mod¬ 
taget ved hjælp af telepati, er ikke mentale kontak¬ 
ter). Svaret er meget enkelt. Fordi den menneske¬ 
lige hjerne farver og fordrejer de oplysninger, der 
kommer, i overensstemmelse med det enkelte men¬ 
neskes forudfattede ideer og indstilling. Dette er en 
af grundene til, at de fleste af de såkaldte budska¬ 
ber, der udgives for at stamme fra rumfolk, ikke 
er andet end en gang barnlig vrøvl. Rumfolk bruger 
ikke medier. 

Adamski har fortalt, at han mange gange har følt 
stærk tilskyndelse til at tage til ørkenen, eller til et 
andet sted, idet han hver gang var overbevist om, 
det var en tilskyndelse fra rumfolkene. Mange gange, 
når han så kom til stedet, skete der intet. Det var 
hans egen ønsketænkning, der spillede ham et puds, 
men han følte det, som om det var virkeligt. 

Selv de af rumfolkene, der er tilstrækkeligt ud¬ 
viklet til at anvende telepati, søger jævnligt bekræf¬ 
telse for at kontrollere, om indtrykkene er korrekte. 
De mange UFO-publikationer, som indeholder en 
mængde læsestof, der efter sigende skulle være dik¬ 
teret af et væsen fra et højere plan eller en højere 
udviklet verden, er direkte vildledende. Rumfolk har 
intet med dette at gøre. Det meste af materialet kom¬ 
mer fra mediets egen underbevidsthed i forbindelse 
med ideer og tanker, avlet i forvirrede hjerner på 
denne planet. Jeg vil ikke hermed sige, at alle 
psykiske og astrale fænomener er svindel. Meget af 
det er ægte nok, men bliver sædvanligvis tydet for¬ 
kert. Mange astrale og psykiske foreteelser forekom¬ 
mer fuldkommen som beskrevet af de mange, der 
har haft kontakt, men med én væsentlig forskel: 
rumfolk er ikke indblandet. Men en djævelsk gruppe 


er indblandet i de fleste af disse kontakter og bruger 
det enkelte menneskes modtagelighed og/eller let¬ 
troenhed mod ham selv. 

Adamski har mange gange rådet folk til at være 
forsigtige over for personer, der hævdede at være 
rumfolk, men som i virkeligheden var bedragere, der 
af en eller anden grund ønskede at stikke dem blår 
i øjnene. En kvinde var blevet narret i en sådan 
grad, at hun var overbevist om, at rumfolk havde 
fordret, at hun skulle faste i flere dage. Som en 
følge af denne faste døde hun på et hospital i en af 
de amerikanske øststater. Folk må være absolut for¬ 
blindede for at tro, at rumfolk kunne forlange noget 
sådant. Alt for mange mennesker bliver udsat for 
overlast til, at jeg bare kan sidde stille og se til. 
Jeg erklærer de velmenende, men bedragne menne¬ 
sker, der uden tvivl virkelig tror, de har kontakt med 
rumfolk, krig. Jeg tror, de fleste ikke er klar over, 
at de holder folk for nar. Her følger lidt af det, 
der går for sig. 

Fornylig blev en mand her i Californien opsøgt 
af tre mænd i sort tøj, som i al fortrolighed oplyste 
ham om, at de var sendt fra Mars for at beskytte 
ham mod en ond marsiansk rummand ved navn 
Monka. (Navnet lyder bekendt, dette navn er brugt 
adskillige gange i den psykiske lejr). De fortalte, 
at Monka ville forsøge at dræbe ham, og at de var 
interplanetare rumpolitifolk, sendt herned for at arre¬ 
stere Monka. 

En af de ting han bemærkede ved den af mændene 
i sort, der viste sig at være lederen, var, at han havde 
et mærkeligt udtryk i øjnene. De forekom ham at 
udsende stråler af lys, og han havde en fornemmelse 
af, at de så tværs igennem ham. De hypnotiserede og 
dominerede ham fuldkomment, indtil han hjælpeløst 
underkastede sig deres vilje. 

Så snart han på grund af hypnosen var helt under 
deres kontrol, forandrede de deres historier og 
skræmte ham med trusler rettet både mod ham selv 
og hans hustru. De sagde, at hvis han ikke gjorde 
nøjagtigt, hvad de beordrede, ville de føre ham og 
hans hustru til en laverestående planet og efterlade 
dem der uden muligheder for at slippe bort igen. 
I sin forvirrede tilstand troede han, mændene var, 
hvad de udgav sig for at være, og var lamslået af 
rædsel. Da han kom hjem og opdagede, at hans 
hustru var blevet bortført af en af disse mænd, var 
han så rystet, at han kom over til mig og bad om 

hjælp. Til sidst gik det op for ham, at rumfolk 
ikke var indblandet i hans vanskeligheder. 

Et motiv må der nødvendigvis være til alle disse 
foreteelser, og i dette tilfælde var det penge. Min 
ven havde to patenter på elektro-statiske opfindelser, 
som mændene prøvede på at komme i besiddelse af. 
Man satte hårdt mod hårdt mod „de tre mænd“, og 
svindelaffæren løb ud i sandet. Det var denne be¬ 
givenhed, der fik mig til at tænke, at tiden nu var 
inde til åbent at angribe disse personer, der fungerer 
som redskaber for „tavshedsgruppen“. 

Der findes også andre motiver end penge. Når en 
person udvikler sig til et punkt, hvor han begynder 
at blive en trusel mod disse bedrageriske gruppers 
fortsatte eksistens, bliver han bearbejdet på forskel¬ 
lige måder. Ligeledes, hvis en eller anden kommer 
for tæt på sandheden om de flyvende tallerkener 
eller begynder at overbevise alt for mange menne¬ 
sker om deres eksistens, og hvorfor de er her, vil 
„tavshedsgruppen‘ : forsøge at gøre ham tavs eller 
true ham til at standse sin virksomhed. Det fæno¬ 
men, som Bender har omtalt, er typisk for den an¬ 
vendte taktik. 

Gruppen i Seattle, hvor jeg første gang kom med 
i UFO-undersøgelser, har haft nogle oplevelser i 
den retning. En af mine venner kom meget træt hjem 
fra arbejde en aften sent. Idet han trådte ind i sin 
dagligstue, følte han en „isnende rædsel“, noget, han 
ikke før havde oplevet. Han kunne ikke ryste denne 
følelse af sig og besluttede derfor at gå en tur. 

Da han igen trådte ind i værelset, følte han nogen 
lægge en hånd på sin skulder. Der var ingen i værel¬ 
set. Han satte sig i en lænestol, og pludselig så han 
en menneskelig skikkelse tage form i værelsets midte. 
Derpå fadede synet ud, og forsvandt. 

Andre har haft forskelligartede oplevelser. I nogle 
tilfælde var det som om nogen satte sig ved siden af 
dem på sengen, og skønt madrassen blev trykket ned, 
var der ingen. Andre så fodaftryk på tæppet, som 
om nogen gik hen over det, og dog kunne øjet intet 
se. Andre igen følte det, som om der var nogen i 
værelset, hørte åndedrag, eller mærkede en afskyelig 
stank i forbindelse med disse usynlige besøgende. 

Bender så manifestationer af forskellig art og 
havde tilsyneladende psykisk kontakt med bedragere, 
der hævdede at være rumfolk. Der hændte intet, 
som ikke adskillige gange er hændt mange andre 
mennesker. En del mennesker, der var mindre hel¬ 


dige end Bender, er blevet drevet til at begå selv¬ 
mord, fordi de hørte stemmer og ingen så. Andre 
igen kom på nervesanatorier eller var på grænsen til 
sindssyge. 

Mange mennesker, der hører stemmer, er disse 
personers ofre og på ingen måde ude af balance. I 
et af tilfældene blev en dame ved med at høre stem¬ 
mer, der bød hende brænde Adamskis bøger og mit 
newsletter. Dette gjorde hun, men da stemmerne 
blev ved, søgte hun min hjælp. Da jeg delvis for¬ 
klarede hende, hvad der i virkeligheden foregik, og 
hvordan hun skulle bekæmpe det, tog hun straks 
ved lære heraf og klarer sig helt godt i dag. 

Oppositionen mod Adamskis bøger og andet mate¬ 
riale, der kunne tænkes at øve en vis indflydelse på 
folks opfattelse, er ret stærk. Man prøver ved alle 
tænkelige midler at opnå kontrol med massernes 
tanker i en kæmpemæssig anstrengelse for at holde 
sandheden borte fra dem. Kun ved at holde folk i 
uvidenhed med hensyn til deres sande natur kan de 
beherske dem. De har stået bag mange falske kon¬ 
taktberetninger og mange bøger i den hensigt at 
holde forvirringen gående. 

Folk, der oprigtigt tror på det overnaturlige og 
på ånder, og som er overbevist om, at psykiske 
fænomener er bevis herpå, er villige ofre, eftersom 
en hvilkensomhelst manifestation tilsyneladende be¬ 
kræfter deres ideer. 

Det overnaturlige, på den måde de fleste menne¬ 
sker forestiller sig det, eksisterer i virkeligheden ikke. 
Betegnelsen ESP :: )er misvisende, eftersom det, der 
sker, ikke ligger udenfor det menneskelige sanse- 
område. Dets natur er simpelthen misforstået. Jeg 
har ikke til hensigt at rive forestillinger vedrørende 
dette emne ned blot for min fornøjelses skyld. Hvis 
De lærer kendsgerningerne om disse ting, vil de er¬ 
hvervede kundskaber gøre Dem i stand til med held 
at slå igen, såfremt lignende omstændigheder skulle 
gøre det påkrævet. Har man én gang lært sandheden 
at kende, er der fremover ingen grund til frygt. 

Hvis et menneske hører stemmer, ser skikkelser, 
der ikke findes i virkeligheden, lugter afskyelige 
lugte, føler, som om der er nogen, der rører ved sig, 
kæmper mod usynlige modstandere etc., og ikke er 
mentalt ude af balance, hvad kan grunden da være? 
Er det en illusion, eller er det virkelighed? Er det 
ægte eller uægte? Hvad forårsager det? Jeg vil be¬ 
svare disse spørgsmål i en følgende artikel. Læs i 

mellemtiden artiklen om spøgelser i UFO-NYT 
oktober 1962 én gang til. Læs ligeledes TELEPATI 
af Adamski. 

C. A. Honey / Svend Larsen. 

*) ESP = Extra-sensory perception: Erkendelse, der 
går udenom sanserne. Omtales bl. a. i Poul Goos: 
Hinsides vor verden, pag. 20. 


Oprindelsen til vore dages 
religiøse forvirring 

5. del: 

Oprindelsen til juleritualerne 

Jeg ønsker endnu engang at pointere, at jeg kun 
videgiver kendsgerninger om oprindelsen til mange 
ritualer og på ingen måde ønsker at angribe nogen 
religion eller kirke. Hvor om alting er, kunne man 
fuldkomment gøre det af med alle disse ritualer, ville 
den oprindelige, grundlæggende „sandhed 41 , der lig¬ 
ger bag verdens store religioner, være uforandret. 

Ved at finde ud af, hvorledes disse ritualer 
blev skabt, bringer vi sandelig ikke noget menneskes 
tro i fare. Hvorledes skulle Deres tro have noget 
som helst at gøre med oprindelsen til den skik at 
anvende et juletræ eller en påskesolopgangstjeneste? 

Jeg føler, at vi alle burde vide, hvorfor vi tror 
på noget. Vi er da sikkert ikke tilfredse med bare 
at tro blindt på et eller andet. 

Ordet Christmas (jul) er en forkortelse af „Christ- 
mass“ (Kristi messe), indstiftet af kirken, den øst¬ 
lige (eller græske) kristne kirke i året 220 efter 
Kristus. Den vestlige (eller latinske) kirke begyndte 
at fejre den ca. 100 år senere. Datoen den 25. 
december blev fastlagt omkr. året 380. Forud for 
dette blev den 6. januar almindeligvis fejret, og visse 
afdelinger inden for kirken fortsatte med at fejre 
denne dato indtil slutningen af det 4. århundrede. 

Alene fra oplysninger hentet i Bibelen ved vi, at 
Jesus ikke blev født ved vintersolhverv. I Lukas 2,8 
læser vi, at fårene græssede på markerne om dagen, 
og blev bevogtet om natten. Dette viser med al 
ønskelig tydelighed, at det har været før den kolde 
regntid, der i denne del af verden begynder omkr. 
oktober måned. 


I Adam Clarke commentary (bind 5, side 386) 
læser vi: „. . . medens de var ude, vogtede hyrderne 
dem dag og nat“. Endvidere: „Den første regn be¬ 
gyndte tidligt i måneden marshevan (midten af ok¬ 
tober til midten af november). Vi ved, at fårene blev 
holdt ude på åben mark hele sommeren. Og da 
disse hyrder endnu ikke havde bragt deres flokke 
hjem, er dette et antageligt bevis for, at oktober 
endnu ikke var begyndt, og at Jesus følgelig ikke 
blev født den 25. december, hvor ingen får ville være 
på markerne. Han kunne heller ikke være blevet født 
senere end september, da fårene stadig var på mar¬ 
kerne natten over. Alene af denne grund burde tan¬ 
ken om, at Jesus skulle være blevet født i december 
måned opgives.“ 

Det gamle testamente lærte apostlene ikke at til¬ 
bede Gud på samme måde som hedningerne gjorde. 
Det er derfor kun naturligt, at de ikke tillagde Jesu 
fødsel så megen betydning, at de nedskrev datoen. 

Det katolske leksikon, (Catholic Encyclopedia) ud¬ 
givet af den katolske kirke siger: „Julen hørte ikke 
med til kirkens tidligste fester .... Det første bevis 
på festligholdelsen stammer fra Ægypten 44 . Ligeledes: 
„Hedenske skikke, der fejredes omkring januar (den 
første dag i måneden i den romerske kalender. Red.) 
sammenkædedes med julen 44 . Videre: „I skrifterne 
fejrede kun synderne, ikke helgenerne, deres fødsels¬ 
dag 44 . 

Iflg. Encyclopedia Britannica: „Julen, (dvs. Kristi 
Messe). Julen var ikke blandt kirkens tidligste 
fester . . . .“ 

Encyclopedia Americana siger: „I de første århun¬ 
dreder, den kristne kirke eksisterede, blev julen ikke 
fejeret, da den kristne skik almindeligvis var at fejre 
betydningsfulde personers død snarere end deres fød¬ 
sel . . . .“ Videre: „En fest blev indført til minde 
om denne begivenhed (Jesu fødsel) i det 4. århun¬ 
drede. I det 5. århundrede beordrede den vestlige 
kirke, at begivenheden for altid skulle fejres på 
samme dag som den gamle romerske fest for sol¬ 
gudens fødsel, da der ikke eksisterede noget sikkert 
med hensyn til den virkelige dato for Jesu fødsel 44 . 

Schaff-Herzog Encyclopedia forklarer det tyde¬ 
ligt i artiklen om julen: „Hvor meget festens 
dato beroede på den hedenske Brumalia (25. 
december), der fulgte efter Saturnalia (17.—24. 
december) og højtideligholdelsen af årets korte¬ 
ste dag og den „nye sol 44 , .... kan ikke fuldstæn- 

dig afgøres. De hedenske fester Saturnalia og 
Brumalia var altfor dybt forankret i den brede 
befolkning til at kunne fortrænges af den kristne 

indflydelse.Den hedenske fest med dens 

tøjleløshed og løjer var så populær, at de kristne 
var meget glade for at have en undskyldning 
for at fortsætte dens højtideligholdelse med kun 
lidt forandring i ånd og måde at fejre den på. 
Kristi forkyndere i vest og i det nære østen pro¬ 
testerede mod den usømmelige letfærdighed hvor¬ 
med Jesus fødselsdag blev fejret, medens de 
kristne i Mesopotanien anklagede deres vestlige 
brødre far afgudsdyrkelse og soltilbedelse; fordi 
de som kristne havde tilegnet sig denne hedenske 
fest“. Fra Bibliotheca Sacra, bind 12, siderne 
153—155 citerer vi: „Udvekslingen af gaver mel¬ 
lem venner er lige karakteristisk for julen og 
Saturnalia-festen og må de kristne have taget fra 
hedningerne, som Tertullians påmindelse tydeligt 
viser“. 

Igen fra Britannica: „Visse latinere, må så 
tidligt som i 354 have flyttet Jesu fødselsdag fra 
den 6. januar til den 25. december, som på det 
tidspunkt blev fejret som den ubesejrede sols 
fødselsdag, (dvs. det „nye sol“ — solhverv. 0. 
bem.) Syrierne og armenierne, som holdt fast 
på den 6. januar, beskyldte romerne for soltil¬ 
bedelse og afgudsdyrkelse, idet de påstod, at 
festen den 25. december var blevet indstiftet af 
Cerinthus’ disciple.*) 

Navnet „Santa Claus“ er en omskrivning af 
navnet „St. Nicholaus 44 , en romersk-katolsk 
biskop, der levede i det 5. århundrede. Se i En- 
cyclopedia Britannica, bind 19, siderne 648—49 
i den 11. udgave: „St. Nicholaus, biskop i Myra 
... en helgen, hædret af grækerne og latinerne 
den 6. december .... En legende om hans hem¬ 
melige overdragelse af medgifter til de tre døtre 
i en forarmet by .... siges at have lagt grunden 
til den gamle skik at give gaver i hemmelighed 
på St. Nitholaus's aften (6. december), senere 
flyttet til juledag: Heraf stammer Santa Claus’s 
tilknytning til julen. . . . 

I Ægypten fødte Isis, der her kaldtes „Himlens 
Dronning 44 , sin søn ved solhvervstide. Solguden Baals 
fødsel, omtalt i Det gamle Testamente, fandt sted på 
samme tid. Det samme siges at være tilfældet med 
den babyloniske solgud. Når man valgte dette tids¬ 


punkt, var grunden den, at solen fra den dag be¬ 
gyndte at være længere og længere på himlen, og 
blev, som man sagde, nyfødt. 

Yule er det babyloniske navn for „barn“ eller 
„lille barn 44 og beviser yderligere den førkristne op¬ 
rindelse til julen. Angel-sakserne kaldte, længe før de 
fik kontakt med kristendommen, den 25. december 
og natten, der gik forud, for Yule-dag, og moder¬ 
natten. (Sharon Turner’s Anglo-Saxons, bind 1, side 
219). 

Det antikke Rom afholdt hvert år den 25. marts 
en fest til ære for Cybele, den babyloniske Messias’ 
moder. Denne fest kom til dem direkte fra lignende 
fester, der blev afholdt i den babylonisk-assyriske 
del af verden. 

Fra Hislop's „Two Babylons 44 (siderne 102 og 103) 
citerer vi: „Det har nu vist sig, at Mariæ Bebudelses¬ 
dag og juledag står i nær tilknytning til hinanden. 
Mellem den 25. marts og den 25. december er der 
nøjagtig 9 måneder. Hvis derfor den falske Messias 
blev undfanget i marts og født i december, kan no¬ 
gen så for et øjeblik tro, at undfangelsen og den 
sande Messias’ fødsel, kan være så nøjagtig synkroni¬ 
seret, ikke blot til måneden, men til selve dagen ? 
Det forekommer utroligt. Mariæ bebudelsesdag og 
juledag er derfor i bund og grund babyloniske. 44 

Fem af de vigtigste kristne fester kan direkte spo¬ 
res tilbage til babylonisk oprindelse. De fem er: 
Julen, Mariæ bebudelsesdag (25. marts), påsken, Jo¬ 
hannes’ fødsel og Jomfru Marias himmelfart. Den 
24. juni blev fejret i det antikke Babylon med tilbe¬ 
delse af Bel eller Tammuz. Det mærkelige ved dette 
er, at det andet navn for Bel-Tammuz var Cannes, 
som er næsten identisk med Johannes. Højtidelig¬ 
holdelsen begyndte aftenen før under iagttagelse af 
de samme skikke, der er almindelige i dag. 

Oldtidens druider højtideligholdt den samme dag 
til ære for deres gud, Baal. 

Serien forlscetter meste måned. 

C. A. Honey. Svend Larsen. 

*) Cerinthus eller Kerinthos levede i Lilleasien mel¬ 
lem 1. og 2. århundrede. Han lærte bl. a., at Jesus 
var Josefs og Marias søn, som den himmelske Kristus 
steg ned i ved dåben, men atter forlod inden lidelsen. 
Han tilhørte Gnostikerne, som vi hovedsagelig ken¬ 
der fra deres modstanderes skrifter. (Irenæus: Ad- 
versus hæreses; danske oversættelser: Grundtvig og 
P. W. Christensen). /. A. 

Besøgte Jesus Indien? 

Af B. J. Bharndari 

(fra Blitz Newsmagazine, Bombay, Indien 
31. august 1937). 

I sin bog „Jesu Kristi Ukendte Liv“ har herr Ni¬ 
colas Notovitch fremhævet visse kendsgerninger, der 
vækker opmærksomhed. Han siger, at da Jesus blev 
13 år forlod han sin fars hus, drog bort fra Jerusa¬ 
lem og opholdt sig sammen med nogle købmænd i 
Indien, hvor de besøgte mange kundskabscentre i 
Nepal og Indien. 

Under nogle rejser i Himalaya (1877) fik forfat¬ 
teren, af overhovedet for et lamakloster, at vide, at 
der eksisterede nogle meget gamle skrifter i Ladakh 
Klostret, der omhandlede Jesu besøg i deres grup¬ 
pe for ca. 1850 år siden. Andre klostergrupper hav¬ 
de ligeledes beretninger om besøg af Jesus, og lige¬ 
ledes klostret i Himis. Skrifterne var skrevet på pa- 
lisproget og nogle af lamamunkene var i stand til 
at oversætte dem. Beretningerne, forklarer herr No- 
tovich, var skrevet 3—4 år efter Kristi død, på 
grundlag af udsagn af øjenvidner og bærer i langt 
højere grad præg af sandhed end evanglisternes for¬ 
tællinger, der er skrevet på forskellige tidspunkter 
og længe efter, at de virkelige begivenheder fandt 
sted. 

Uden indledende detailler eller forklaringer be¬ 
gynder manuskriptet med at berette, at netop sam¬ 
me år som Jesus døde, bragte nogle købmænd, som 
var vendt tilbage fra Juda, bud om, at en retsindig 
mand i Judæa ved navn Issa af Israel, var blevet 
henrettet af den romerske guvernør, Pontius Pila- 
tus, efter 2 gang at være blevet dømt af sine dom¬ 
mere. Pontius Pilatus troede, at Jesus ville drage 
fordel af sin popularitet til at genoprette Israels 
kongedømme. 

I Indien besøgte Jesus først templerne i Jains (el¬ 
ler Jayness), hvor præsterne overraskedes over det 
strålende intellect og bad Jesus om at blive hos 
dem. Men han forlod dem for at slå sig ned i Puri, 
som var et betydningsfuldt åndeligt centrum. Puri 
havde dengang et stort Sanskritbibliotek. Jesus til¬ 
bragte godt 6 år der og i Rajgir, Benares og andre 
hellige byer. Han beskæftigede sig indgående med 
meidcin, matematik, filosofi og religion. Jesus hav¬ 
de meget at indvende mod Brahmanernes love og 
regler, og indlod sig endog i offentlig debat med 


dem. Blandt de ting, som Jesus i høj grad fordømte, 
var ydmygelsen af arbejderkasten, og Jesus prædi¬ 
kede for Shudraerne og mindede dem om, at Gud, 
ifølge deres egne love, var én, at alt eksisterende i 
kraft af ham, at alle er lige for ham, og at brahmi- 
nerne havde svækket princippet om monotheismen, 
ved at fordreje Brahmans egne ord, og ved at holde 
fast ved overdrevne ydre religiøse ceremonier. 

Da Brahminerne så, at befolkningen begyndte at 
antage Jesu doktriner, og at han således blev deres 
modstander, skønt de havde håbet, han ville være 
på deres side, besluttede de at snigmyrde ham, men 
han blev advaret i tide af sine tro tjenere og forlod 
Puri og søgte tilflugt i Nepals bjerge. 

Jesus tilbragte der seks år mellem budhisterne, 
hvor han fandt den rene monotheisrnes princip uan¬ 
grebet. Han beherskede da Sutraernes hellige skrif¬ 
ter. Efter at have været i Indien i 16 år, huskede 
han sit fædreland. På dette tidspunkt sendte han 
følgende brev til sin moder: 

„Kære Moder. 

Du skal ikke sørge over fader, han har det godt. 
Han har fuldendt sin gerning her på Jorden, og han 
har fuldendt det på ædel vis. Ingen kan på nogen 
måde laste ham for svig, uærlighed eller dårlige 
hensigter. I sit liv har han fuldført mange store op¬ 
gaver, og han har forladt os velforberedt til at løse 
de problemer, der vil møde ham i fremtiden. Gud, 
Vor Fader er med ham nu, som før, og også nu 
vil Den Himmelske Herre lede hans fod og beskyt¬ 
te ham. 

Hvorfor skulle da du græde og klage. Tårer kan 
ikke besejre din sorg, og din sorg forsvinder ikke 
ved stemninger i dit hjerte og dit sind. Lad din 
sjæl beskæftige sig med meditation, og når du ikke 
hviler, vil der ikke blive tid til sorg. Når sorgen 
strømmer gennem dit hjerte og kval forårsager 
smerte, så lad dig opløfte til et højere plan og hen¬ 
giv dig til kærlighedens gerning. Din gerning har 
altid været kærlighedens, og i broderskabet vil du 
finde anledning til at imødekomme verdens krav om 
mere kærlighed. 

Derfor lad det forbigange være forbi. Hæv dig 
over at bryde dig om jordiske ting og giv dit liv til 
dem, der stadig lever her på Jorden. Når dit liv er 
forbi, vil du genfinde det i morgensolen eller må¬ 
ske i aftenduggen, i fuglenes sang, blomsternes duft 
og i det mystiske stjerneskær om natten. For det vil 

ikke vare længe før dine jordiske problemer også 
vil være løst, og når regnskabet bliver gjort op, vil 
du være moden til større anstrengelser og forberedt 
på at løse større problemer. 

Prøv så at være tilfreds, indtil jeg snart vender til¬ 
bage til dig med en rigere gave end du nogen sinde 
har set, og større end dem, der er lavet af guld og 
ædelstene. Jeg er vis på, at mine brødre vil tage sig 
af dig og sørge for dine fornødenheder, og jeg er 
allerede hos dig i mine tanker. 

Din søn, Joseph 

Space Craft Digest. Oversætter Lilly Ckriste:.’sen 


AK-JA! 

Ought to be translated. 

En aften for kort tid siden skulle der være fore¬ 
drag i Institut Frangais her i København. Professor 
E. Schatzmann, som er tilknyttet såvel „La Sorbonne“ 
som 1 Institut Astrophysique i Paris, ville tale om 
emnet: Er der liv på andre kloder. Jeg gik derhen 
i glad forventning omend med nogle bange anelser. 

Professoren talte indledningsvis om det for nylig 
undersøgte franske meteor og fremviste lysbilleder, 
der viste nogle kiselalger, som tillige med visse lav¬ 
arter skulle være den højeste form for organisk liv 
i vort solsystem. På Mars var der megt for koldt, 
sagde han, så mennesker kunne rigtignok ikke leve 
der (munterhed i salen), og hvad Venus angik, var 
temperaturen altfor høj, flere hundrede grader (stor 
munterhed). Da jeg kom hjem skrev jeg et brev til 
professoren, hvoraf følgende citeres: 

„.De har talt meget detailleret til os om 

ildkugler, der nuomstunder og med rette har offent¬ 
lighedens interesse, men vi har intet hørt om de 
langsomt gående „ildkugler* 4 , som er synlige i mange, 
ja helt op til 20 minutter. I mine yngre dage var 
jeg medlem af Société Astronomique de France, og 
jeg husker tydeligt selskabets sekretær, den berømte 
forsker Camille Flammarion, som for at skelne de 
klassiske ildkugler fra de, der opførte sig helt ander¬ 
ledes, skabte ordet „bradyte 44 for at betegne de lang¬ 
somt gående ildkugler, som, helt indlysende, må be¬ 
tragtes som mistænkelige, navnlig hvis de forandrer 
hastighed, farve og retning i deres baner. Siden 1882 


har „S. A. F. 44 da også omtalt de langsomme ildkug¬ 
ler, når de viste sig. De har uden tvivl gættet, hvor 
jeg vil hen. Videnskaben ville så vist ikke tabe an¬ 
sigt, som kineserne siger, ved åbent at tale om de 
„ildkugler 44 , der har en fulkommen intelligent ad¬ 
færd. Tværtimod risikerer den at gøre det, når det 
senere vil vise sig nødvendigt at indrømme — be¬ 
tingelsesløst — disse fænomeners forekomst og ønske 
velkommen til de ikke-jordiske medbrødre og -søstre, 
som kommer for at besøge os, og som har gjort det 
i meget lang tid. Jeg ville være professoren meget 
taknemmelig for med et par ord at meddele mig, om 
de langsomt gående intelligensbetonede ildkugler 
efter Deres opfattelse er en realitet, eller om man 
bør afvise dem. Og må det være mig tilladt at offent¬ 
liggøre Deres svar i det danske tidsskrift UFO-NYT, 
som beskæftiger sig med disse ting. slut¬ 

ning 

Næste morgen modtog jeg professorens svar, som 
her gengives: 

„Jeg takker Dem for Deres elskværdige brev, men 
frygter for ikke at være den rette til at svare på det: 
For nogle år siden har jeg beskæftiget mig lidt mere 
indgående med UFO-spørgsmålet, som amerikanerne 
kalder det (unidentifed flying objects), og jeg er ikke 
i mindste måde bleven overbevist. Jeg beklager op¬ 
rigtigt ikke at kunne følge Dem på dette område og 
beder Dem modtage . . . slutning . . . .“ 

Dette er altså det standpunkt, som det officielle og 
autoritative Frankrig mener at måtte indage i øje¬ 
blikket, men det vidste vi jo i forvejen. Det er så 
meget desto sørgeligere, som professoren her jo uden 
tvivl ved ganske overordentlig meget om emnet. 

Aage Voss. 


Europæisk rapport 

Et resumé af to næsten identiske rapporter frem¬ 
sendt af europæiske medarbejdere ved navn May 
Morlet, 13 Ave Des Bouleaux, Antwerpen, Belgien, 
og Mme Elaine J. Ackeman, 2 Rue Gounod, Paris 
17, Frankrig: Philippe Hebbrecht (i samarbejde med 
Mme. Ackerman) .... red. 

Fra den franske avis SOIR af 20. december. 

„En marsianer, steget ned fra en flyvende tallerken, 
signalerede til mig 44 , rapporterede en politimand fra 

Milano. (Rom, 20. december, Dep. „France — Soir“ 
A. F. P.) 

En politifunktionær, Francesco Rizzi, 36 år, så 
sidste nat, midt i Milanos centrum, to marsianere 
stige ned fra en flyvende tallerken. 

„Jeg gik min inspektionsrunde, da jeg pludselig 
hørte en fløjtetone bagved mig. Først troede jeg, 
det var inde i mine øren, men støjen blev værre. 
Idet jeg skulle til at forlade gårdspladsen, så jeg en 
sølv-aluminiumtallerken, der skinnede i månens strå¬ 
ler, lande. Jeg vendte mig brat og stod som paraly¬ 
seret. Jeg så et mærkeligt væsen omkring én meter 
højt komme ud af tallerkenen. Hans rumdragt vir¬ 
kede sølvagtig fluorescerende og udstrålede et blåligt 
lys. Han havde en sort hjelm på, (en oversættelse, 
der blev mig tilsendt fortalte, han havde et sort 

hovede.red.) og gjorde en bevægelse hen i mod 

kuplen eller det lille tårn, der hævede sig over ski¬ 
ven. En anden person kom til syne i et koøje. Den 
første mand så på mig og gjorde tegn til, at jeg 
skulle komme hen til ham. I samme øjeblik signa¬ 
lerede den anden til ham. Han steg atter op i tal¬ 
lerkenen, fartøjet lettede og fløj bort.“ 

Politipatruljer har ikke opdaget noget som helst 
mistænkeligt på det sted, tallerkenen skulle have lan¬ 
det. M. Rizzi, som havde genvundet fatningen, be¬ 
kræftede sin historie over for journalister og over 
for vagthavende og tilføjede: „Jeg så marsianerne så 
tydeligt, som jeg ser jer.“ 

Slut på rapporten fra Europa. 

Det ovenfor referede resumé er sammenfattet af 
to forskellige oversættelser, der er sendt mig. De 
kommer ganske givet fra to forskellige avisredak¬ 
tioner, for den ene oversættelse siger Le SOIR, 20. 
december 1962, og den den anden sagde 21. december. 

C. A. Honey I Svend Larsen. 


Æteren som drivkraft i UFO’er 

Af M. Kahir 

Spil gSk I. fet, om de i flere hundrede tilfælde iagt¬ 
tagne og samstemmende kendsgerninger m. h.t. UFOers 
hastighed, stigeevne og retningsændring kan forenes 
med de hidtil kendte naturlove, må på det stadium, 
hvortil vi er nået i dag, besvares benægtende. Hver¬ 
ken den moderne flytekniks drivkraft eller den jævn¬ 


sides løbende udvikling af forskningen i alle kultur¬ 
stater giver en tilfredsstillende forståelse af de kon¬ 
staterede flyveegenskaber. Enhver tænkelig drivkraft, 
som UFOerne benytter, må komme fra en energikilde, 
som endnu er skjult for vor tids videnskab, og som 
derfor heller ikke kan anvendes i menneskets tjeneste. 

Så længe videnskaben endnu holder fast ved at be¬ 
tragte de mangfoldige naturlove enkeltvis uden at ko¬ 
ordinere dem i én eneste urkraft: den altgennemtræn- 
gende verdensæter, vil dens forsøg på at give en sam¬ 
menfattende redegørelse for alle fysiske og kemiske 
manifestationer aldrig lykkes. Den gamle alkymistiske 
filosofi opfattede æteren som et på en gang åndeligt og 
substantielt fluidum, som i sin evigtvarende bevægel¬ 
se opfyldte verdensaltet, og som overførte de opståede 
svingninger til såvel den finere som den grovere ma¬ 
terie, der således blev medium for de mest forskellige 
energiformer. At de gamle havde opfattet dette uni¬ 
verselle fluidums inderste væsen på rigtig vis frem¬ 
går af den græske betegnelse „aithér“, som ganske 
malplaceret er blevet oversat ved „den højere, renere 
luft“, „lysstof“, „lysæter“ og lignende. Ordets oprin¬ 
delige rødder er faktisk „ait“: stadig, evig og „ter“: 
dreje, bevæge. 

Alt i denne verden er underkastet en uforanderlig 
og vedvarende påvirkning kaldet gravitation, der som 
tyngdekraft holder alt stofligt bundet. Spørgsmålet er 
nu: Har man så meget som erkendt denne krafts 
inderste væsen? Nej, kun kraftens virkning blev ud¬ 
forsket og klart defineret som naturlov af den en¬ 
gelske fysiker Newton. Ifølge ham er gravitation 
(massetiltrækning) en almindelig egenskab ved ma¬ 
terien. Mellem to masser består der en gensidig til¬ 
trækning bestemt ved massernes størrelsesforhold og 
indbyrdes afstand. Herpå beror alle legemers acce¬ 
leration mod jorden ved frit fald, hvorved massen 
sættes lig med vægten. Iflg. de Keplerske love er gra¬ 
vitation tillige den kraft, hvormed Solen påvirker 
planeterne og tvinger disse ind i deres ellipseformede 
baner omkring Solen. Videnskaben definerer definerer 
således som gravitation den virkning, som Jorden ved 
sin tiltrækning udøver på alle legemer. 

Er denne opfattelse nu en almengyldig sandhed, el¬ 
ler findes der også andet at sige om gravitationen? Ja, 
det gør der, selv om den officielle videnskab endnu 
ikke går ind for det, og selv om videnskaben absolut 
ikke formår at bevise sin egen tyngdekraftsteori. 
Således skriver f. eks. dr. Paul R. Heyl ved juste- 

ringsdepartementet for mål og vægt i USA: „Årsagen 
til tyngdekraften er skjult bag en mur, der ikke har 
så meget som en krog, hvorpå man kan hænge en 
brugbar hypotese.“ Dette er tydeligt og siger tilstræk¬ 
keligt. Er det nu virkelig således, at Jorden trækker 
legemer til sig og derved giver dem „tyngde“, eller 
er det måske legemerne, som trykkes mod Jorden af 
en kraft fra verdensrummet? Og hvis der svares ja til 
det sidste, hvad er det så for en kraft, der udøver et 
sådant tryk? 

Teorien om et tryk, der forårsages ved stråling, blev 
allerede fremsat i 1750 af schweizeren Le Sage, uden 
at han dog høstede nogen anerkendelse. Fysikeren 
Maxwell var den første, som i året 1870 fremkom 
med den teori, at elektromagnetiske bølger udøver et 
tryk, hvilket sidenhen er blevet eksperimentalt bekræf¬ 
tet. Nobelpristageren Swante Arrhenius repræsenterede 
i begyndelsen af vort århundrede den anskuelse, at 
også lysstråler udøver et tryk på deres omgivelser og 
derved transporterer livskim fra den ene klode til den 
anden. 

Omkring 1920 overførte den tyske ingeniør Le- 
wetzow tanken om et strålingstryk på gravitationen, 
idet han erklærede, at alle tyngdekraftens udslag uden 
at forandre noget ved de pågældende matematiske 
formler også lod sig forklare som et endnu ubekendt 
strålingstryk fra æteren. Herom skrev i 1954 den 
tyske „Illustrierte ABZ“ bl. a.: 

„Lewetzows fundamentale tanke var, at hele ver¬ 
densaltet er opfyldt af en strålingsart, der kommer fra 
alle retninger og forårsager en ligevægtsilstand, fordi 
virkningerne ophæver hinanden. Således bliver ethvert 
legeme i det frie verdensrum praktisk talt vægtløst 
(dette blev senere bekræftet gennem de bemandede 
jordsatellitter, Kh.) — Men hvis to legemer befinder 
sig ved siden af hinanden, så vil en indbyrdes til¬ 
trækning finde sted. Thi ethvert legeme vil på den 
side, der vender mod et andet legeme, blive ramt af 
den del af æterstrålingen, som allerede har gennem¬ 
løbet dette, og som derfor er svækket. Altså frem¬ 
bringer ethvert legeme en „strålingsskygge“, og det 
er først ved tiltagende afstand mellem de to legemers 
overflade, at ligevægtstilstanden på grund af mindre 
skyggevirkning lidt efter lidt vender tilbage. Er det 
ene legeme meget stort og det andet meget lille (f. 
eks. Jorden kontra mursten), så vil det mindre legeme 
blive trykket mod overfladen af det større. Dette er 
den såkaldte „tyngdekrafts* 4 sande væsen.“ 


Den amerikanske atomforskning, som løber paral¬ 
lelt med undersøgelsen af den kosmiske stråling, kal¬ 
der de stråler, der er hemmet ved passage gennem ma¬ 
terien, for „interception rays“. Og det er med rette, at 
amerikanerne formoder, at det er grundstoffernes i 
atomar henseende så forskellige opbygning, der er den 
kemiske faktor, som betinger strålernes eller mindre 
gennemtrængningsevne — når de rammer materien og 
netop derved giver alt materielt*) forskellig „vægt“. 
Ad samme tankebaner bevæger sig også den geniale 
i 1951 afdøde læge og paracelsusforsker, dr. Paul 
Bargehr i Gallspach. I sit værk, „Neue Grundlagen 
der Physik“, skriver han om dette emne: 

„Enhver bevægelse i kosmos fremkalder en bølge, 
som forplanter sig videre ud i verdensaltet. Og hvad 
skulle der være i kosmos, som ikke var bevægelse, 
thi, når alt kommer til alt, er det jo til kosmos, at 
ethvert atoms inderste væsen må tilbageføres. Der er 
ingen tvivl om, at enhver af disse stråler udøver et 
tryk på alle legemer og derved absorberes eller tilba¬ 
gekastes mere eller mindre. Dette tryk på atomerne 
må i ethvert legeme manifestere sig som vægt resp. 
tiltrækning, og dette er da også tilfældet. Gennem en 
tæt og omfangsrig masse som Jorden bliver mange af 
de mest kortbølgede stråler absorberet eller tilbage¬ 
kastet. Et legeme, der befinder sig tæt ved denne 
store masse, rammes derfor af færre bølger på den 
del af sin overflade, der vender mod Jorden end på 
den modsatte side, og gennem dette ensidige strålings¬ 
tryk bliver et med tiltagende hastighedsforøgelse tryk¬ 
ket mod Jorden. Den ensartede karakter af den så¬ 
kaldte „tyngdekraft** viser tydeligt hen til den kos¬ 
miske stråling, da denne må være konstant for jor¬ 
diske forhold.“ 

Denne afstikker til den teoretiske fysiks område 
var nødvendig for at nå frem til en holdbar teori om 
beskaffenheden af drivkraften i UFOer. Kun gennem 
strålingstryk og dette tryks ophævelse lader disse 
usædvanlige flyveegenskaber sig forklare, således som 
de erkendes og beskrives. Tænk engang, når det lyk¬ 
kes at fremstille eller finde frem til et stof, som kun 
yder ensidig modstand mod det kosmiske tryk. Så 
sker der det, som er således udtrykt i det førnævnte 
tidsskrift: 

„En anordning, som væsentlig svækker den fra en 
bestemt retning indfaldende stråling, ville få den fra 
den modsatte side indfaldende, uhæmmede stråling til 
at påvirke det bestrålede legeme stærkere og bevæge 

dette i retning af den afsvækkede stråling, såfremt det 
pågældende legeme er frit bevægeligt. Lykkes det 
altså at finde frem til en sådan afsvækning eller endog 
til en fuldstændig ophævelse (= omsætning til en 
anden energiform, Kh.), så står en uudtømmelig 
energikilde til menneskets disposition, så længe ver¬ 
densaltet består.“ 

Ser dette ikke anderledes ud end den besværlige 
og med negative ledsagefænomener af værste art be¬ 
hæftede atomenergiproduktion, som vi kender den i 
dag, og er det ikke helt forskelligt fra den moderne 
rakettekniks rå og brutale trykenergi? Ae-thér — den 
evige bevægelse til virkeliggørelse af menneskets ur¬ 
gamle drøm om et perpetuum mobile! Efter den ældste 
indiske kulturs overleveringer må det regnes som 
sikkert, at hine tiders flyvemaskiner (vimanaer = ån¬ 
delige, besjælede fly) kun har anvendt denne kraft til 
deres fremdrift. Thi dengang var indernes livssyn 
endnu af åndelig art og tillod dem klart at fatte og 
bedømme æterens væsen i dens vekslende relation til 
materien. Men den nuværende naturvidenskab formår 
endnu ikke at bevæge sig ud over rede fornuftsslut¬ 
ninger, således at man på ny kan tage det store skridt 
og mobilisere verdensaltets egen energi. Måske er det 
godt og rigtigt således. Thi ve over menneskene, hvis 
videnskaben iler en tidsalder forud for udviklingen af 
etik og moral og misbruger naturens gaver til ødelæg¬ 
gelse af livet i stedet for opbygning. Derfor vil den 
grænseløse æterenergis herredømme først afsløre sig 
for jordmennesket, når vandmandens tidsalder (Was- 
sermann = Water Mann =weisser Geist =vise ånd) 
begynder at besegle tilladelsen dertil. 

Som det fremgår af denne artikels første del, er det 
æterens kosmiske strålingstryk, der er årsagen til ma¬ 
terielle legemers gravitation og tyngde. Eftersom den 
gamle fysiks hypotetiske æter er sat ud af kraft fra 
og med Einstein, vil det ganske vist falde den frem¬ 
tidige fysik svært at præstere bevis for noget, som ef¬ 
ter den nugældende fysik ikke længere eksisterer. Men 
ligesom den gamle, ægte alkymi har fejret sin gen¬ 
opstandelse i varieret form gennem den moderne atom¬ 
tekniks forvandling af grundstoffer, så vil et forbedret 
måleapparatur på elektronisk basis i en ikke altfor 
fjern fremtid give en nøjagtig dokumentation for æte¬ 
ren og æterenergiens bevægelsesformer. 

Visseligt ville det allerede i dag være legende 
let at omsætte en gennem strålesvækning (se 1ste del) 


opnået retlinet bevægelse til en roterende bevægelse 
og således tage ethvert hensyn til bevægelsens forløb 
og retning. Men hvorfra skulle man hente det stof, 
som forvandler et frit stråletryk til en hæmmet be¬ 
vægelse? Den gamle alkymistiske kunsts adepter vid¬ 
ste, hvorledes man fik materien til at udsende strå¬ 
ling, og kun et stof, som selv afgiver et strålingstryk, 
formår ved modtryk at give den kosmiske stråling 
den ønskede hæmning eller afsvækning. Dette er levi- 
tationens princip (tyngdekraftens ophævelse). 

Således formindsker f. eks. gasarters ekspansion 
(udvidelse gennem frigjort energi) vægten af en fyldt 
ballon så meget, at denne får opdrift, hvilket vil sige, 
at æterens tryk delvis overvindes. Et grundstofs til¬ 
standsform som luftart er dog endnu ikke en radioak¬ 
tivt strålende tilstand og yder derfor kun ringe mod¬ 
stand mod det kosmiske strålingstryk. Kun med det 
allernøjeste kendskab til ganske bestemte stoffers 
atomstruktur vil man engang kunne finde frem til et 
grundstof, som efter at være blevet aktiveret til en 
strålegivende tilstand kan yde en virksom modstand 
mod de korteste kosmiske bølgers strålingstryk. Men 
hvis dette strålegivende stof engang bliver erkendt og 
rigtigt oparbejdet gennem en kommende åndeligt be¬ 
tonet alkymi, så vil æterens bevægelsesimpuls på 
ovennævnte måde kunne omdannes til fremdrift af 
UFO’er, alt efter den stilling og drejning, man giver 
modstandsaggregatet. 

Det lysskær, som altid ses omkring UFO’er, tyder 
afgjort på, at strålingsenergi omdannes ved deres ro¬ 
terende bevægelse, og at det nærmeste luftlag derved 
ioniseres og bliver lysende i forskellig farve og in¬ 
tensitet. 

Er nu vor viden om, at æterstråling ved afsvæk¬ 
ning kan omsættes til direkte bevægelse, en opdagelse, 
som skyldes Lewetzow eller hans forgængere resp. ef¬ 
terfølgere? Findes der ikke noget lignende i den lit¬ 
teratur, der behandler den åndelige viden? Til bekræf¬ 
telse af dette spørgsmål henvises der her til en mærk¬ 
værdig roman fra slutningen af det forrige århundrede. 
Det er bogen „Etidorpha“ af John Uri Lloyd, som 
beskriver en rejse i Jordens indre og herunder — 
ud fra et naturvidenskabeligt standpunkt — fremdra¬ 
ger og belyser en hel mængde „okkulte“ problemer, 
incl. spørgsmålet om bevægelsesenergi, hvorom der 
bl. a. skrives følgende: 

„Hvis man i en ramme anbringer et antal knivs¬ 
blade, således at de kan drejes, og derefter sænker 

rammen ned i hurtigt flydende vand, således at kni¬ 
venes æg vender mod strømmen, så vil vandet flyde 
forbi, som om der ikke var nogen hindring. Men hvis 
man nu lidt efter lidt drejer knivsbladene, således at 
de står mere og mere på tværs af strømmen, så vil 
vandets tryk mod rammen vokse i styrke og skubbe 
den væk, hvis den er bevægeligt monteret. Dette 
tjener til sammenligning, thi æterstrømmen, som kom¬ 
mer fra verdensaltet, og som skaber magnetismen, gen¬ 
nemstrømmer de materielle legemer med en ufattelig 
hastighed, og det er kun ganske få stoffers molekyler, 
der i en meget ringe grad yder modstand. De materi¬ 
elle partikler vender, billedlig talt „æggen“ mod 
æterstrømmen og sinker den aldeles ikke. Det er dog 
muligt at fremkalde sådanne forstyrrelser i stoffets 
molekyler, at de modsætter sig den magnetiske æter¬ 
strøm enten delvist eller med deres hele „bredside“ 
og således afbryder strømmen af denne overalt eksi¬ 
sterende kraft. Vi kan formindske dens hastighed (ved 
at indskyde af svækkende stråler, Kh.), dog uden der¬ 
ved at frembringe magnetisme, elektricitet eller varme 
(som det ville ske med anden materie), men derimod 
bevægelse. Således er en del af denne afsvækkende 
kraft i sin nye tilstand omdannet til bevægelseskraft, 
d. v. s. til en kraft, der kan sætte stoffet i bevægelse, 
thi molekyler må, såvel som hele det legeme de ind¬ 
går i, bevæge sig fremad i netop den retning, hvorfra 
den indtrængende æterstrøm forsvinder (just på grund 
af denne rammemodstandens princip, Kh) . . . 

. . . Menneskene vil engang lære at afbryde denne 
usynlige energistrøm på en sådan måde, at de kan 
omsætte den guddommelige kraft, der opfylder ver¬ 
densaltet, til en direkte bevægelse af stof. Derved vil 
de få en uudtømmelig kilde af lys og varme til deres 
disposition, thi stoffets bevægelse, lys og varme kan 
ombyttes efter ønske. Menneskene vil tillige lære at 
omsætte Jordens rotation til såvel molekylær varme 
som bevægelse, uden at skulle ty til de farlige kraft¬ 
udfoldelser (ild, eksplosion, Kh.), som de i øjeblikket 
har og mener nødvendige som energikilder. Alle de 
grundstoffer, som mennesket har kendt indtil nu, til¬ 
hører den grove materie, og menneskeånden er endnu 
ikke i stand til at forstå de finere energiformer, der 
har deres oprindelse i bevægelse. Hvad menneskene 
kalder varme, lys, elektricitet, magnetisme og gravi¬ 
tation, er kun de grove egenskaber, som knytter sig til 
en dem ubekendt energikilde. De her nævnte egen¬ 
skaber er virkninger, ikke årsager. Den renest tænke¬ 


lige kraft, en ufattelig energi, strømmer gennem hele 
rummet og trænger gennem al materie. Overalt ek¬ 
sisterer der et grænseløst hav af absolut bevægelse. 
Eftersom denne energiens inderste væsen ikke kan 
have en umiddelbar virkning på materien, så kan men¬ 
neskets sanser indtil nu også kun modtage indtryk 
gennem dens sekundære egenskaber. Menneskeånden 
stræber dog stadig efter en højere viden, og denne vil 
engang, når de indre, latente evner er nået frem i ud¬ 
vikling, åbne portene til denne nye verden . . .“ 

Der er imidlertid al grund til at antage, at UFO’- 
ernes konstruktører og piloter, hvem de så end kan 
være, i høj grad behersker udnyttelsen af æterens 
kræfter ved fremdriften af deres rumskibe, thi deres 
apparaturs fuldkommenhed og flyveegenskaberne giver 
ikke plads for nogen tvivl i så henseende. Og da stor 
visdom og naturerkendelse stedse går i takt med ud¬ 
viklingen af det åndelige og moralske niveau, så sy¬ 
nes det næppe retfærdigt at lade forekomsten af 
UFO’er falde inden for rammerne af det domæniske, 
således som det af og til sker. Den, der formår at 
erkende den rene æterenergi på en fysisk eller kemisk 
basis, er langt forud for sin samtid på evolutionens 
stige. Men der er en åndelig grundlov, som sørger 
for, at denne bevægelsesenergi, der i sit evigtvarende 
vælde står himmelhøjt over den største atomeksplo¬ 
sion, forbliver et ukrænkeligt tabu for en vanartet vi¬ 
denskabs ødelæggelseslyst. 

Ae-thér — evig bevægelse! Rent forstandsmæssigt 
kan man ikke fatte den, og således kunne rejselede¬ 
ren i „Etidorpha“ da også kun svare sin ledsager på 
hans spørgsmål om, hvad bevægelse som sådan egent¬ 
lig er: „Den sidste gåde vil du aldrig løse, thi sand¬ 
heden kender ingen grænser!“ Alt er bevægelse, og 
livet er evig stråling. „Alting flyder“, skrev allerede 
den græske filosof Heraklit. Udfra disse betragtninger, 
og skelsættende, som de er for vor overgang til den 
nye tidsalder, kunne UFO’erne, som tager deres be¬ 
vægelsesenergi fra den levende æter, danne en bro til 
erkendelse af den universalkraft, som efter Skaberens 
vilje står til ubegrænset disposition for alle, der er 
rede til at gribe efter livet og ikke efter døden. 

UFO-Nachrichten. Oversat: Aage Voss. 

Jfr. UFO-nyt, december 1960 (Fri energi), decem¬ 
ber 1961 (Tyngdekraft), marts 1962 (Silicium — ki¬ 
sel — som UFO-byggemateriale), april 1962 (Kisel- 
tallerkener samt Italiensk opfindelse, som ophæver 

tyngdekraften), juni 1962 (Positive, negative og neu¬ 
trale partikler) og februar 1963 (Tyngdekraftmaski¬ 
nen). 

Videnskaben... 

og de flyvende tallerkener! 

Hvad siger videnskaben til de flyvende tallerkener 
— truer en verdenskatastrofe os? 

Om dette emne holdt dr. Max Gerstenberger fra 
Stuttgart den 18. januar 1963 et lysbilledforedrag i 
Schifferstadt, hvortil der kun havde indfundet sig 
10 tilhørere. (For 4 år siden blev der i den samme 
sal afholdt et UFOforedrag, som måtte gentages den 
næste aften, da ikke alle kunne få plads den første 
aften.) 

Dr. Gerstenberger er forretningsfører for Stuttgart 
observatorium. Hans tema burde egentlig hedde: 
hvad siger skole-astronomerne til de flyvende taller¬ 
kener? Svaret er tilstrækkelig kendt: de forsøger efter 
bedste evne at latterliggøre problemet, fordi dette er 
væsentlig lettere end alvorligt at diskutere sagen. 
Herved kommer det for videnskabsmændene ikke an 
på flere eller færre åbenbare usandheder. Disse sko¬ 
leastronomer, som i dag end ikke kender tempera¬ 
turen på Venus f. eks. (såfremt ikke den amerikan¬ 
ske Mariner Il-sonde kan oplyse dette) drister sig 
til klippefast at hævde, at der ikke eksisterer „tal- 
lerkener“, selv om de på ingen måde kan bevise dette 
Tilsyneladende frygter den officielle videnskab for, 
at alle i dag kendte kundskaber vil være forældede, 
hvis eksistensen af disse objekter bliver gældende — 
selv om det kun er hypnotisk. 

Taleren, som gik ind for livsmuligheder på andre 
planeter udenfor vort solsystem, anså det for ganske 
udelukket, at der på vore naboplaneter Mars og 
Venus kunne være levende væsener. Hans bevis her¬ 
for lød således: hine planeter er opstået på omtrent 
samme tid som Jorden, således at også udviklingen 
af mennesker må være sket på samme tid. Man kunne 
ikke antage, at hine mennesker inden for det samme 
tidsrum skulle have overgået jord-menneskene i tek¬ 
niske fremskridt. Derfor er ingen verdensrumsbeboer 
i stand til at nå Jorden. 

For kort og godt at bringe den alvorlige UFOfor¬ 


sker i miskredit, bliver de flyvende tallerkener be¬ 
tegnet som „gespenster 44 , da mennesket i sig har en 
principiel trang til det hemmeligshedsfulde og ukend¬ 
te. Da mennesket i dag i mange tilfælde mangler 
troen på det religiøse, søger det erstatning i sådanne 
ting, som netop er omgivet af hemmelighedsfuldhed 
og som tiltaler dets „mystiske følelser 44 . 

Dette er altså vishedens „sidste skud 44 fremsat af 
skoleastronomer, som må søge tilflugt i Jung’s 
psykologi af mangel på noget bedre. 

Dr. Gerstenberger foisøgte krampagtigt gennem 
eksempler at „bevise 44 , at de mange UFOiagttagelser 
bagefter kunne føres tilbage til optiske bedrag. Han 
glemte dog klogeligt at berette, at ikke kun ikke- 
fagfolk, men også erfarne piloter, radarspecialister 
og andre faglige eksperter har observeret disse „ge¬ 
spenster 44 . Luftkaptajner med årelange erfaringer pro¬ 
testerer bestemt imod, at de skulle have set „gespen¬ 
ster 44 . 

Taleren viste kun nogle intetsigende lysbilleder af 
flyvende skiver. Han stillede f. eks. et af Adamski 
optaget fotografi overfor en optagelse af en gaslygte, 
der ganske rigtigt lignede et UFO. Men herved er 
jo ikke bevist, at Adamskibilledet er en forfalskning. 
Taleren omtalte ikke med ét ord om lignende ob¬ 
jekter, som er blevet fotograferet i mange lande. 

Taleren anførte også, at der i den senere tid knap 
nok var observeret UFOs. Det skulle føres tilbage 
til, at der i de forløbne år har været meget lidt sol¬ 
pletvirksomhed og dermed også mindre nordlys. Det 
er blot mærkeligt, at disse „UFOnordlys 44 også ob¬ 
serveres om dagen og ikke blot i polarzonen. Hvis 
de flyvende tallerkener ikke er nordlys, så må kugle¬ 
lynene holde for, selv om taleren måtte indrømme, 
at disse kuglelyn, som endnu aldrig er fotograferet, 
indtil i dag ikke har kunnet forklares. Det berygtede 
kaptajn Mantel-tilfælde skulle således hidrøre fra et 
sammenstød med et kuglelyn. Og dog — det tror 
end ikke skoleastronomer på. 

Ethvert normalt, tænkende menneske skulle en 
gang oveveje, om f. eks. prins Philip af England al¬ 
vorligt ville beskæftige sig med UFOproblemet, hvis 
det kun drejede sig om „hjernespind 44 , og man tør 
vel antage, at den engelske dronnings gemal ved mere 
herom, end mange astronomer, som angiveligt aldrig 
har set noget med deres apparater. 



Når sluttelig taleren betegner den internationalt 
bekendte og berømte verdensrumsforsker, professor 
dr. Oberth, som en „ældre“ mand, der foregøgler 
sig idealer og som på en vis måde med længsel ven¬ 
ter på ikke-jordiske rumskibes ankomst til bekræf¬ 
telse af sine rumteorier, så vidner dette om et enormt 
hovmod fra talerens side, idet taleren slet ikke kan 
måle sig med professor Oberth. Desværre er „rum¬ 
fartens fader“ allerede i dag en ældre herre, som 
dog overfor den hele verden har bevist, at erkendel¬ 
ser — nedfældet i en af ham for over 40 år siden 
offentliggjort bog — er bekræftet. Den ham først 
for nylig tildelte værdighed som æresdoktor er kun 
en meget beskeden og forsinket anerkendelse af hans 
store fortjenester i rumfarten. På grund af den lang¬ 
sommelige erkendelse blandt universiteterne er det in¬ 
tet under, at man først nu erkender det fulde omfang 
af hans forskningsarbejde. Astronomer, som tidligere 
kun havde moret sig over Oberth’s teorier og som 
med en elegant håndbevægelse havde betegnet det 
hele som utopi, er nu forsagte. Fordi dr. Oberth i 
dag — som en af få videnskabsmænd — åbent er 
positivt indstillet overfor eksistensen af interplane- 
tariske objekter, bliver han af mange af sine kol¬ 
leger betragtet som en „outsider“ og „et sort får“. 
Det er de samme folk, som den gang lo, og som i 
dag atter ængsteligt forskanser sig bag deres skole¬ 
videnskab og som skyder alle nye erkendelser tilside 
som fantastiske teser. 

Professor Oberth er med hensyn til UFOproble- 
met nu som før af den mening, at det amerikanske 
luftvåben ved dets dementier har indviklet sig i, 
„rædselsfulde“ modsigelser, og at det er videnska¬ 
bens pligt og skyldighed at udforske de ting, som 
man ikke kender, og som ikke er udelukket. 

UFO Ncichrichten nr. 79/63. SLE1. 

Her er et skoleeksempel på den reaktion man mø¬ 
der hos visse videnskabsmænd, når talen er om 
UFOer. Dette er ikke enestående, vi har set sligt før 
og vil også møde det fremover. Der er intet at gøre 
ved en sådan optræden, men den vil afsløre og kvæ¬ 
le sig selv i det lange løb, blot må vi alle huske, at 
der foruden disse negative kræfter også findes pose- 
tivt arbejdende forskere. 

F. P. 


Kontakt på Ætna 

Journalisten Renato Albanese rejste fra Milano til 
Sicilien for at tale med Eugenio Siragusa. Denne 
hævdede, at han to gange havde talt med verdens¬ 
rumsmennesker på vulkanen Ætnas bjergside. 

Siragusa er ansat i toldvæsenet, 43 år gi. og boen¬ 
de i Corso Province 146, Catania. Han har et godt 
og sundt udseende, hans åndelige habitus er i orden, 
han har ærlige og livlige øjne, som aldrig viser usik¬ 
kerhed eller tvivl, når han fortæller om sine oplevel¬ 
ser. Alt i alt — en ægte siciliansk type. Han er gift 
med Rosaria Mirabella, og de har sammen to børn 
— Liberto på 18 år og Franco Marico på 13 år. 

Han hævder, at han to gange — den 30.4.1962 og 
den 5.9.1962 — har truffet mennesker, som ikke var 
fra denne planet. 

Siragusa hævder, at han har telepatisk forbindelse 
med disse rummennesker. Nogle aftener før han blev 
kaldt til det første møde, så han i stor højde over 
sit hus fl. obj. i diskos- og cigarform. Rummenneskene 
har overfor ham erklæret, at rumskibene i cigarform i 
rumterminologien har betegnelsen „Alfa2“ og „Alfa 
8.“ Ved 600 m længde kan hvert skib medtage 500 
diskosformede objekter. 

For bedre at forstå det hele, begiver vi os i auto 
til stedet, hvor møderne fandt sted. Siragusa fører 
vognen. Vi kører mod Ætna. Til en vis højde er vul¬ 
kanen skyfri, klar mod himlen med sneklædt top, 
hvor røgen stiger op fra krateret. Da vi ankom til den 
forstenede lava, standsede S. vognen, pegede mod en 
lille høj og sagde: „Nu er vi der. Der er Monte 
Manfré. Der oppe er to udslukte kratere. Objekterne 
var derinde“. Stedet er ensomt og skovklædt. Mel¬ 
lem buskene hæver sig kaotiske masser af lava. S. er¬ 
klærede, at rummenneskene ikke havde udpeget Mon¬ 
te Manfré som mødested, men angivet dag og time 
og tilnærmelsesvis retning. Her findes et ungt egetræ. 
„De var herunder“, sagde S., og han stillede sig under 
egetræet på det sted, hvor begge rummenneskene skul¬ 
le have stået.“ De var så nær ved hinanden, at de 
rørte hinanden. Efter min opfattelse var de ca. 165 
cm høje. De har en metallisk skinnende dragt tilsyne¬ 
ladende i ét stykke. På fødderne havde de en slags 
sølvskinnende gamascher med ringe. De bar begge et 
bælte, hvorfra skinnede et grønliggult lys. Jeg følte 
en forunderlig ro. Den ene kom hen mod mig, stand- 





sede på 150 cm afstand og sagde på italiensk: „Hør 
og videregiv dette budskab til de mægtigste mænd på 
Jorden. Stemmen havde en menneskelig, men metal¬ 
lisk klang, som om den kom fra en højttaler. Jeg 
tænkte mig, at disse væsener ikke havde noget stem¬ 
mebånd og at klangen derfor kom fra andre organer. 
Begge dikterede mig nu et budskab, som jeg kunne 
huske, og ved hjemkomsten skrev jeg det straks ned 
på maskine. Til slut sagde begge rumpiloter med de¬ 
res metalliske stemme: „Fred være med dig.“ Med 
hænderne gjorde de en højtidelig bevægelse, som om 
de ville velsigne mig. Jeg var så overvældet, at jeg 
ikke var i stand til at spørge dem om noget som 
helst.“ Nu er vi kommet til krateret, som ligner en 
kæmpestor tragt i hvis bund obj. skal have stået. S. 
siger, at obj. må have haft en diameter på mindst 15 
m. Han så ikke obj. så nøje — mere det fra obj. 
kommende lys. 

Og nu selve budskabet. Her er ikke plads til nøje 
at gengive det. Det drejer sig om veltalende og al¬ 
mindelige hilsner, og ikke fortsat at eksperimentere 
med atomkraften, afvæbne politikerne — kort sagt en 
gardinprædiken til gunst for freden (hele tonen i 
budskabet er af en sådan karakter, at man ikke kan 
undlade at tænke over det). 

Eksemplarer af dette budskab er sendt til: Paven, 
de Gaulle, Kennedy, Krustjof, Elisabeth af England, 
svenskekongen og præsidenten i Italien. 

Herefter tog vi af sted til stedet for det andet 
møde. I hele august måned 1962 så S. og hans fa¬ 
milie obj. over deres hus. Den 4.9.62 kom ad tele¬ 
patisk vej besked om mødestedet den næste dag. „Jeg 
ankom til stedet kl. 22,03. Kan De se denne vej, som 
er gravet ind i lavaen ?“ (Vi er fjernet nogle hundrede 
meter fra Monte Manfré). „Jeg gik ad denne vej, da 
to væsener på mindst 2,15 m kom imod mig. Jeg var 
dem mere nær end en meter. Lyset, som strålede fra 
deres bælter, forhindrede mig i nøje at se deres an¬ 
sigter. De var klædt som de to første. Dog syntes de¬ 
res dragt lidt lysere. Det skete som første gang. Begge 
sagde de til mig: „Gør menneskene bekendt med dette 
budskab . . .“ Så dikterede de mig budskabet gennem 
den sædvanlige telepatiske teknik. Da de var færdige, 
sagde de: „Fred være med dig,“ og hævede armen til 
den sædvanlige gestus, som deres kolleger ved det 
første møde.“ 

Denne gang kunne S. bedre se obj. Det var cirkel¬ 
rundt, 25 m i diameter og stod i luften. Den under¬ 


ste del bestod af en metallisk cylinder på over 3 m 
højde, en lille dør og en slags trisseværk. S. siger, at 
han så obj. flyve bort. Samme aften sås et lysende 
obj. over stederne Acireale, Bronte og Acitrezza. Avi¬ 
serne skrev herom.) 

Under min forskning med fl. tall. er jeg kommet 
til det punkt, hvor jeg finder, at det er min pligt at 
sammenfatte mine indtryk. 

Mødet med personer, som hævder, at have set fl. 
tall. og andre, som hævder at have mødt besætninger¬ 
ne og talt med dem, har bibragt mig følgende overbe¬ 
visning: Største delen af observatører og forskere (og 
disse er i flertal) kan man sikkert dele i to kategorier: 

1. de mennesker, som ligeud laver en religion deraf 
med messiansk betydning og 

2. de øvrige, som tværtom ser realistisk på det. Efter 
deres opfattelse er rummenneskene mennesker som 
os, de har deres baser på Jorden og — hvad Ita¬ 
lien angår — på Ætna, i Maiella, ved Comersøen, 
langs Pofloden og ved Ferrara. Endvidere: rummen¬ 
neskene er to grupper fra 160 til 180 cm højde og 
de, som er over 3 m høje. De første færdes blandt 
os; de andre forholder sig skjulte på grund af de¬ 
res højde. 

Resumé: disse væseners hensigter er mere end ven¬ 
skabelige og velmenende, de er fredelige, i det mind¬ 
ste hvad deres holdning overfor os angår. Forment¬ 
lig betragter de vor planet som et støttepunkt i Kos¬ 
mos. 

„Domenica del Corriere" 28.10.62. 

UFO-Nachrichten nr. 76162. 

O ver sætter: Siej. 

Bånd fra kongressen 

Fredericia-gruppen, der var så venlig at hjælpe os 
med det praktiske arrangement ved kongressen, optog 
alle indlæg på bånd. 

Det er endnu ikke muligt at sige noget, om længde 
eller priser, men i næste nummer af UFO-NYT 
håber vi at have det hele klar. 

Det planlægges af fremstille et bånd med indled¬ 
ning ved H. C. Petersen, et par „linier“ af professor 
Hornets foredrag, Adamskis foredrag samt afslutnin¬ 
gen! 

Desuden bliver det sandsynligvis muligt at få bånd 
med professor Hornets eller Adamskis foredrag sær¬ 
skilt ! 





